Pandangan Kalendar Ekonomi Mingguan 8 – 12 Feb 2016

Dollar dipukul teruk pada minggu pertama bulan Januari dan hanya berjaya melakukan pemulihan kecil. Kenyataan Pengerusi Federal Reserve AS Janet Yellen kepada kongres Amerika Syarikat, jualan runcit dan sentimen pengguna AS adalah tonggak berita ekonomi yang dilihat bakal menggerakkan pasaran minggu ini.
Sedikit ulasan minggu lepas:
Angka ISM PMI Bukan Pembuatan AS menunjukkan kelembapan ketara dalam sektor terbesar di Amerika, sekaligus menghentak Dollar ke dasar. Komen negatif dari Presiden ECB Draghi dan Gabenor BoE Mark Carney tidak dapat menghentikan kejatuhan Dollar pada mulanya. Laporan data pekerjaan AS yang bercampur-campur akhirnya memberikan sedikit kelegaan: walaupun angka utama menunjukkan pertambahan pekerjaan sebanyak 151 ribu yang lebih rendah daripada jangkaan, kadar pengangguran menurun kepada 4.9% daripada 5% dan upah meningkat dengan ketara pada bulan Januari, sebanyak 2.5%.
Walaupun angka utama menunjukkan pertambahan pekerjaan yang lemah, penganalisis menekankan sisi positif kepada laporan ini, dengan mengatakan angka NFP itu tidak mengubah hakikat bahawa mereka telah berkembang pada kadar yang kukuh baru-baru ini. Adakah ekonomi Amerika Syarikat akan keluar dari kelemahan pada minggu-minggu akan datang?
Berikut adalah agenda utama dalam kalendar Forex minggu ini:
Jom kita lihat:
Selasa, 11:00 Malam
JOLTS AS:  Walaupun laporan pekerjaan ini agak lewat (ia adalah untuk bulan Disember), Feds memantaunya dengan teliti untuk pembangunan jangka panjang. Bilangan peluang pekerjaan dijangka meningkat dari 5.43 juta kepada 5.54 juta. Juga ambil perhatian terhadap bilangan pemberhentian pekerja.
Rabu dan Khamis, 11:00 Malam
Kenyataan Pengerusi Feds:  Pengerusi Federal Reserve AS Janet Yellen akan memberi keterangan mengenai Laporan Dasar Monetari setengah tahun, kepada Jawatankuasa Perkhidmatan Kewangan, di Washington DC. Yellen boleh menjelaskan keputusan Feds untuk mengekalkan kadar tidak berubah pada mesyuarat Januari lalu, dan boleh menawarkan petunjuk tentang masa untuk kenaikan seterusnya. Kelemahan luar negara di China, Jepun dan Eropah menimbulkan kebimbangan tentang kesannya terhadap tinjauan ekonomi AS. Oleh itu, pembuat dasar membuat keputusan untuk menunggu dan membiarkan keadaan tenang sebelum menaikkan kadar lagi.
 Rabu, 11:30 Malam
 Inventori Minyak AS:  Inventori minyak mentah AS meningkat lebih daripada yang dijangkakan pada minggu lalu. Inventori menokok sebanyak 7.8 juta tong menjadikan jumlah terkumpul sebanyak 502,700,000 tong; menewaskan jangkaan penganalisis untuk peningkatan sebanyak 4.8 juta tong. Ahli ekonomi menjangkakan trend pertumbuhan ini akan berterusan.
Khamis, 9:30 Malam
 Tuntutan Pengangguran AS:  Jumlah tuntutan pengangguran meningkat tidak disangka-sangka minggu lepas sebanyak 8 ribu menjadikan jumlah terkumpul sebanyak 285 ribu kerana lebih ramai rakyat Amerika memfailkan bantuan pengangguran. Walau bagaimanapun, bacaan masih mencadangkan bahawa majikan masih teruja untuk mengambil pekerja kerana bilangan tuntutan masih di bawah 300 ribu. Purata bergerak empat minggu tuntutan meningkat sebanyak 2 ribu kepada 284,750 pada minggu lepas. Ahli ekonomi telah mengunjurkan untuk tuntutan meningkat kepada 280 ribu. Tuntutan pengangguran dijangka mencecah 287 ribu pada minggu ini.
Jumaat, 6:30 Pagi
Ucapan Gabenor RBA:  Gabenor RBA Glenn Stevens bakal memberikan kenyataan di hadapan Dewan Rakyat di Sydney. RBA memutuskan untuk mengekalkan kadar pada mesyuarat minggu lepas. Kebimbangan terhadap ekonomi global terutamanya di China, salah satu rakan dagangan utamanya, menyebabkan penurunan dalam perdagangan Australia. Walau bagaimanapun, ekonomi domestik Australia telah meningkat pada tahun 2015, keadaan perniagaan maju di atas paras purata, pertumbuhan guna tenaga meningkat dan kadar pengangguran merosot.
Jumaat, 9:30 Malam
 Jualan Runcit AS:  Jualan runcit AS menurun pada bulan Disember sebanyak 0.1%, bacaan yang paling lemah sejak 2009, sekaligus meningkatkan kebimbangan mengenai kadar perbelanjaan pengguna pada 2016. Angka itu adalah selaras dengan jangkaan pasaran. Pada tahun 2015, jualan meningkat 2.1%, kenaikan yang paling kecil dalam perkembangan ekonomi semasa. Jualan lemah di kedai-kedai elektronik, peniaga pakaian dan kedai runcit, menunjukkan rakyat Amerika lebih suka untuk meningkatkan simpanan mereka, walaupun terdapat peningkatan yang berterusan dalam pasaran buruh. Jualan teras, yang tidak termasuk kereta, juga menguncup sebanyak 0.1% walaupun dijangka meningkat 0.2%. Ekonomi menjangkakan jualan runcit akan meningkat 0.1%, manakala jualan teras akan kekal mendatar.
Jumaat, 11:00 Malam
 Sentimen Pengguna AS:  Keyakinan pengguna meningkat pada bulan Januari kepada paras tertinggi dalam tujuh bulan, mencapai 93.3 mata, selepas 92.6 mata pada bulan Disember. Bacaan mencadangkan kadar inflasi yang rendah, telah memberi kesan yang baik ke atas isi rumah, dimana prospek kenaikan gaji kekal rendah. Pakar ekonomi menjangkakan bacaan sebanyak 92.7 mata. Indeks keadaan semasa, menurun kepada 105.1 mata daripada 108.1 mata pada bulan sebelumnya, manakala prospek enam bulan meningkat kepada 85.7 mata, yang tertinggi sejak Jun 2015, dari 82.7 mata. Keyakinan pengguna dijangka meningkat kepada 92.6 mata pada kali ini.
** Semua masa dalam waktu Malaysia dan yang sewaktu dengannya GMT +8


Laporan Data Pekerjaan Kanada Lemah – Kadar Pengangguran Meningkat!

Pada hari, Jabatan Statistik Kanada telah mengeluarkan laporan perkejaan. Berdasarkan laporan, ekonomi Kanada telah kehilangan 24,200 pekerjaan pada bulan Julai lalu berikutan kejatuhan dalam perdagangan borong dan runcit. Walaubagaimanapun, pasaran pekerjaan Kanda masih mengekalkan trend yang sama untuk kali ke-3 dalam beberapa bulan ini.
Data yang dikeluarkan oleh Jabatan Statistik Kanada menunjukkan kadar pengangguran meningkat kepada 5.7% daripada 5.5% yang dicatatkan pada bulan Jun. Bacaan ini tersasar daripada sasaran penganalisis yang menjangkakan peningkatan bilangan pekerjaan sebanyak 12,500 unit dan kadar pengangguran pada 5.5%
Menurut pakar ekonomi, Doug Porter, data ini sedikit mengecewakan. Tentu sahaja data satu bulan tidak mencukupi namun ini merupakan kali ketiga kadar pekerjaan mengecewakan dalam tempoh 5 bulan ini.
 Matawang Kanada melemah berbanding US dolar pada paras 75.36 sen selepas data pekerjaan dikeluarkan.
Setakat ini Indeks US dolar yang mengukur dolar greenback berbanding enam matawang utama didagangkan rendah sebanyak 0.2% pada paras 97.23 setakat jam 11.40 p.m.
Hal ini disebabkan Presiden Donald Trump menyatakan bahawa Amerika Syarikat akan memutuskan jalinan kerjasama dengan syarikat gergasi China. Laporan lanjut boleh baca disini.


Kenyataan Diplomat AS Ini Membawa Bukti Baru Ke Atas Siasatan Donald Trump

Diplomat Amerika Syarikat (AS) di Ukraine, William Taylor memberi keterangan pada hari Selasa bahawa beliau telah diberitahu Presiden Donald Trump menahan bantuan tentera ke negara itu untuk memberi tekanan kepada Ukraine untuk menyiasat Joe Biden.
Taylor berkata beliau diberitahu bahawa ‘semua’ yang dikehendaki oleh Ukraine, dari pertemuan antara Trump dan Presiden Ukraine Volodymyr Zelensky sehingga ke ratusan juta dalam bantuan keselamatan adalah bergantung kepada tindakan Ukraine untuk melancarkan siasatan ke atas pesaing politik Trump iaitu Joe Biden dan anaknya Hunter Biden.
Dengan kenyataan Taylor kepada tiga jawatankuasa Dewan Rakyat yang diketuai Demokrat yang memimpin siasatan, ia telah membawa perkembangan penting dalam drama politik yang berlaku di Washington dan mengancam kedudukan Trump menjelang pilihan raya.
 Kenyataan tersebut bagaimanapun, adalah bertentangan dengan kenyataan oleh Trump bahawa tidak ada quid pro quo dalam bantuan keselamatan kepada Ukraine, iaitu yang bermaksud balasan terhadap sesuatu yang diberikan.
Ia adalah berkaitan dengan $391 juta dalam bantuan keselamatan yang diluluskan oleh Kongres Amerika Syarikat untuk membantu memerangi pemisah yang disokong Rusia di timur Ukraine tetapi ditahan oleh Trump.
Sementara itu, Trump dan sekutunya tetap berkeras menyatakan bahawa presiden itu tidak bersalah dan mendakwa siasatan itu tidak adil dan tidak beretika.
Terdahulu, transkrip panggilan yang dibuat oleh Trump kepada Presiden Ukraine pada 25 Julai menunjukkan beliau menggesa Zelensky untuk menyiasat tuduhan rasuah terhadap Biden termasuk syarikat Burisma Holdings yang menjadikan Hunter sebagai ahli lembaga pengarah, telah menunjukkan Trump menyalahgunakan kuasa untuk kepentingan politiknya.


Nak trade semasa Keputusan Referendum EU Diumumkan? Follow Timing Mereka

Petang ini, United Kingdom Union membership referendum akan dijalankan. Dan keputusan awal bakal diumumkan pada jam 11.00 pagi esok (jumaat) waktu Malaysia.
Bloomberg melaporkan pada jam 10:30 pagi dijangkakan akan berlakunya volatility tinggi yang naik turun menggila sebelum diumumkan keputusan referendum tersebut. Manakala currency traders and analysts  di Asia, terutama di Singapura sudah bersedia menghadapai keadaan tersebut.
Syarikat perkhidmatan kewangan Switzerland, UBS Group, yang merupakan currency trader  ketiga terbesar akan memastikan cawangannya di Singapura mula beroperasi pada jam 5.00 pagi, sejam awal daripada hari kebiasaannya.
Manakala Oanda Corp. (retail foreign exchange broker) pula akan mula beroperasi seawall jam 3.00 pagi. Dalam 2 tahun ini, telah berlakunya peristiwa Kemerdekaan Scotland, Black Swan dan Grexit yang diumumkan pada luar waktu trading hour di kebanyakan pasaran terutama pasaran Amerika Syarikat.
Kerajaan, central banks  dan pelabur-pelabur besar temasuk George Soros memberi amaran sekiranya berlakunya Brexit, pasaran matawang, pasaran saham dan pasaran komoditi akan menggila.
 JPMorgan Chase & Co. melaporkan purata volatility pasaran matawang adalah sebanyak 11% dan angka ini adalah yang tertinggi sejak krisis hutang European pada 2011.

Stephen Innes, senior trader di Oanda Singapura akan berada di pejabat seawal 3.00 pagi jumaat 2 jam lebih awal daripada hari biasa dan tim Oanda New York pula akan menamatkan waktu kerja mereka lebih lambat daripada biasa dan trader di London pula aka bermula pada jam 4.00 pagi waktu London.
Nizam Idris ketua foreign-exchange and fixed income strategy untuk Macquarie Bank Ltd di Singapura juga akan berada di pejaba seawall 5.00 pagi dan akan bersahur di pejabatnya untuk mengkaji chart dan menantikan keputusan Referendum.
Waktu awal begini adalah waktu kritikal trader untuk mengambil masa untuk membuat keputusan berdasarkan chart dan keputusan referendum. Jam 10.30 pagi telefon di bank-bank, broker-broker akan mula berdering dan transaksi besar akan bermula.
Jika anda mahu trade pada hari ini dan esok, pastikan timing yang dipilih sesuai dan sentiasa menjaga margin supaya tidak MC/SO diakibatkan oleh volatility market yang mencabar.


Pound Melonjak Sebelum Undian Penting Parlimen Mengenai Brexit.

Pasaran Eropah dibuka lebih tinggi pada dagangan hari ini menjelang undian yang paling penting di Brexit di mana ia akan menentukan sama ada UK boleh bersetuju dengan terma Kesatuan Eropah ataupun sama ada ahli Parlimen Britain mengundi untuk pelanjutan Brexit.
Matawang Pound Sterling hari ini bangkit pada awal dagangan Selasa selepas Perdana Menteri Theresa May memperoleh perubahan pada minit terakhir dari Kesatuan Eropah untuk perjanjiannya sebelum undian penting di peringkat Parlimen sebentar nanti.
 Sementara itu, matawang Euro yang bergelut baru-baru ini disebabkan oleh isyarat yang dovish dari European Central Bank (ECB), mendapat sedikit sokongan pada hari ini berbanding USD apabila sentimen terbaru Brexit dikhabarkan positif.
Dalam kalendar ekonomi sesi Eropah, pengeluaran pembuatan United Kingdom hadir pada bacaan yang menurun sebanyak 1.1% pada Januari 2019, tidak mencapai jangkaan pasaran sebanyak 1.9%. Namun begitu, data ini tidak dapat memberi sebarang kesan terhadap Pound buat masa ini.
Menjelang pasaran sesi New York, para pelabur bakal menerima berita ekonomi daripada Amerika Syarikat iaitu kadar inflasi yang merupakan salah satu indikator ekonomi penting buat Amerika Syarikat di mana ramalan pasaran terhadap data ini dijangka menaik selepas kadar upah meningkat naik.


Saksikan Lonjakan Matawang Ini Dalam Sesi Dagangan Ini!

Pound meningkat ke paras yang tinggi dalam tempoh 2 minggu berbanding US Dollar pada Khamis, berikutan data jualan runcit UK yang positif. Sementara itu keputusan minit mesyuarat terkini Fed secara tidak langsung menjejaskan momentum US Dollar.
GBP/USD mencecah angka 1.3157 semasa sesi dagangan Eropah sekali gus menjadi pair yang tertinggi sejak 5 Ogos lalu.
GBP/USD, 15 minit
Pejabat Statistik Kebangsaan UK berkata, jualan runcit meningkat 1.4% pada bulan Jun.
 Data jualan runcit teras tidak termasuk jualan kereta pula meningkat 1.5% pada bulan lepas.
Disamping itu, matawang Amerika pula terus menerima tekanan selepas minit mesyuarat dasar Fed untuk bulan Julai tidak menampakkan hala tuju yang jelas mengenai dasar Fed bagi bulan-bulan yang akan datang.
Sterling juga lebih tinggi berbanding euro, dengan EUR/GBP menurun 0.53% kepada 0.8613.
EUR/GBP, 15 minit
Sebenarnya selain wang, ada lagi ganjaran lain yang boleh anda peroleh sebagai seorang trader. Nak tahu, klik pautan ini!


OPEC dan Venezuela Punca Minyak Mentah Melonjak

Harga minyak mentah melonjak pada Rabu berikutan faktor OPEC yang menyatakan bahawa mereka terpaksa mengurangkan bekalan minyak lebih banyak pada Januari dan juga sekatan Amerika Syarikat ke atas Venezuela yang menjejaskan industri minyak negara tersebut.
Organisasi Negara Pengeksport Petroleum (OPEC), dimana Arab Saudi yang mendominasi sebagai pengeksport terbesar minyak mentah dunia berkata pada Selasa, mereka terpaksa mengurangkan pengeluaran hampir 800,000 tong sehari pada Januari kepada 30.81 juta tong sehari.
Isu bekalan minyak oleh ahli OPEC iaitu Venezuela menambahkan lagi kenaikan pada harga minyak mentah di mana negara Amerika Selatan itu sedang bergelut dengan krisis politik dan ekonomi. Ramai rakan dagang AS yang merupakan sebahagian besar pemborong minyak mentah Venezuela telah melarikan diri selepas sekatan Amerika Syarikat dikuatkuasakan.
 Venezuela cuba untuk mencari alternatif lain bagi sasaran negara eksport minyak mereka terutamanya di Asia, namun tekanan daripada Amerika Syarikat membuatkan banyak negara yang berpotensi, membatalkan hasrat untuk berurusan dengan Venezuela kerana bimbangkan ancaman dari ekonomi terbesar dunia itu.
Kebanyakan bekalan minyak mentah baru adalah daripada Amerika Syarikat di mana pengeluaran meningkat dari lebih 2 juta tong sehari tahun lalu kepada rekod terbaru sehingga 11.9 juta tong sehari menjadikan negara tersebut pengeluar minyak terbesar dunia mengatasi Rusia dan Arab Saudi.
Dengan OPEC, temasuk Rusia, yang sedang mengurangkan bekalan minyak mentah mereka, pengeluaran di Amerika Syarikat dijangka akan terus meningkat ke paras lebih tinggi disokong lagi oleh kenyataan daripada Jabatan Pentadbiran Maklumat Tenaga pada Selasa yang menyatakan pengeluaran minyak mentah Amerika Syarikat diramalkan mencapai 13.2 juta tong sehari pada tahun 2020.


Trend Bearish, EUR/USD Bakal Menyambung Penurunan

Euro menjadi mata wang utama yang mempamerkan prestasi tercorot pada dagangan Rabu semalam susulan kebimbangan terhadap peningkatan kes jangkitan Coronavirus berterusan di Eropah.
Presiden bank pusat Eropah (ECB), Christine Lagarde turut memberi amaran bahawa risiko penularan virus akan menjejaskan pemulihan kadar inflasi ketika berucap di forum ECB.
Sementara, kes jangkitan juga masih tinggi di Amerika Syarikat (AS) sehingga melepasi angka 100,00 kes satu hari. Dengan risiko terhadap ekonomi ini kekal melihatkan US dolar didagangkan stabil berbanding mata wang safe-haven lain yang menyusut selepas laporan berkenaan perkembangan vaksin.
Turut menambahkan lagi keyakinan pelabur dalam pasaran susulan Rusia juga telah melaporkan bahawa ujian vaksin Sputnik V mereka mencapai tahap keberkesanan sehingga 92%.
Menilai pergerakan harga bagi mata wang Euro dan US dolar pada carta EUR/USD, harga menampilkan corak penurunan sejak awal minggu yang menunjukkan trend bearish berdasarkan pergerakan di bawah paras halangan Moving Average 50 (MA50) pada rangka masa 1 jam.
Pada dagangan Rabu semalam, harga telah membuat penurunan melepasi zon sokongan 1.18000-1.17800 untuk mencatatkan paras terendah mingguan terbaru mencecah sekitar 1.17450.
 Namun harga kembali bergerak naik semula ke zon SBR (support become resistance) dengan paras 1.17800 diuji sehingga dagangan bersambung di sesi Asia pagi ini.
Dengan corak trend bearish, harga dijangka akan kembali meneruskan penurunan menuju ke paras sokongan 1.17200 sebelum menguji pula zon RBS (resistance become support) 1.16800.
Sebaliknya jika harga berjaya tembusi paras 1.18000 dan juga halangan dinamik MA50, isyarat awal untuk perubahan trend bullish tersebut akan mengunjurkan zon resistance 1.19000 sebagai sasaran kenaikan harga seterusnya.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


3 Dollar Komoditi mungkin akan melihat pemotongan interest rate Ogos nanti

Pada minggu lepas setelah mengekalkan interest rate, Reserve Banks of New Zealand dan Australia mengeluarkan kenyataan berkemungkinan akan memotong interest rate dan dijangka pada bulan Ogos.
RBNZ menyatakan dengan jelas berikutan penilaian ekonomi yang ‘special’.
Mereka berkata pelonggaran dasar kewangan diperlukan kerana kuatnya matawang menyebabkan inflasi menurun dan akan menyebabkan dagangan antaranbangsa terjejas.
Mereka melihat banyaknya ketidakpastian di sekitar NZD yang kuat akan menyebabkan mereka sukar untuk mencapai matlamat inflasi dan penurunan exchange rate diperlukan.
Memberi respon kepada komen ini, pakar ekonomi memberitahu bahawa mereka menjangkaka akan ada pelonggaran dasar kewangan daripada RBNZ untuk Ogos dan November.
Sementara NZD melemah dengan terhad, dijangkakan matawang tersebut akan terus melemah.
 Manakala bagi Reserved Bank of Australia pula, dalam mesyuarat terakhir mereka apa yang diberi perhatian adalah data inflasi, pekerjaan dan perumahan.
Ketiga-tiga data ini akan diutamakan dalam penilaian ekonomi dan bagi membuat sebarang perubahan kepada dasar kewangan.
Mereka juga berkata kekuatan AUD akan menyebabkan masalah dari segi keseimbangan ekonomi dan inflasi akan berada di bawah paras purata yang memungkinkan pemotongan interest rate pada Ogos nanti.
Untuk minggu akan datang angka inflasi Australia akan memainkan peranan penting untuk jangkaan pelonggaran dasar kewangan.
USD/CAD pula didagangka dengan tinggi pada minggu lepas, melihatkan harga naik dan turun berdasarkan kepada kekuatan US Dollar dan juga harga minyak mintah.
Data jualan runcit dan harga pengguna yang dikeluarkan pada hari jumaat adalah lebih baik daripada yang dijangkakan.
Walaubagaimanapun kesan data tersebut mempunyai kesan yang terhad terhadap CAD kerana harga minyak mentah yang menurun.


GBP/USD Melonjak Selepas NFP, Minggu Ini Akan Pecah Rekod Ketinggian Baru?

Carta harga pasangan mata wang GBP/USD pamer lonjakan hingga 120 pips ketika reaksi pasaran terhadap laporan data pekerjaan NFP Amerika Syarikat (AS) diterbitkan pada Jumaat lalu.
Pertambahan pekerjaan pada bulan Jun di AS merosot kepada 209,000 yang merupakan peningkatan paling perlahan sejak tempoh lebih 2 tahun.
Ini telah menyebabkan mata wang US dolar alami penyusutan yang ketara pada dagangan sesi terakhir minggu lalu.
Pound manfaatkan peluang untuk meningkat semula selain menantikan data pekerjaan dan pertumbuhan ekonomi UK pada minggu ini. Data inflasi AS juga turut menjadi tumpuan utama.

Pada carta GBP/USD, pergerakan harga bermula perlahan dari sesi Asia dan Eropah pada Jumaat tersebut, namun pelabur telah berwaspada dengan pergerakan harga yang berada di atas paras sokongan Moving Average 50 (MA50) pada rangka masa 1 jam di carta tersebut sebagai petunjuk awal trend bullish.
Seterusnya, kenaikan jelas dipaparkan pada sesi New York sehingga harga mencapai ketinggian pada 1.28500 sebelum perlahan menutup dagangan sesi terakhir itu di sekitar tersebut.
Zon ketinggian yang dicapai tersebut dilihat menguji rintangan sebelum ini, ketika harga mencatatkan rekod tertinggi harga sejak April 2022.
 Pergerakan harga perlahan pada pembukaan awal minggu ini dengan corak menurun di sesi Asia pagi ini.
Namun dengan momentum minggu lalu, harga masih berpotensi untuk melanjutkan lagi kenaikan menuju pula sasaran 1.29000 dengan memecah rekod ketinggian yang dicapai pada Jun lalu.
Sekiranya kenaikan diteruskan, harga boleh mencapai hingga ke paras ketinggian sekitar 1.30000.
Sementara, jika harga menunjukkan corak yang berbeza pada minggu ini, penurunan boleh dijangkakan menghampiri semula paras sokongan pada 1.27000.
Setelah isyarat perubahan trend bearish dinilai, harga akan disasarkan ke zon support sebelum ini pada 1.26000.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


US Dolar Dan Harga Minyak Dibuka Kukuh, Harga Emas Mengalami Kejatuhan – Sesi Asia

Pasaran Matawang
Matawang US dolar mengukuh berbanding matawang yen dalam sesi dagangan Asia pada hari Isnin.
USD megukuh sedikit berbanding matawang yen sebanyak 0.10% kepada 113.17. Manakala matawang Aussie kekal menyusut berbanding matawang USD kepada 0.7850 setakat jam 11.15 a.m.
Pengukuhan US dolar berbanding yen disebabkan penutupan pasaran Tokyo pada hari berikutan cuti.
 Matawang Euro mengukuh sebanyak 0.04% berbanding US dolar. GBP juga mengukuh berbanding US dolar kemudian menyusut sebanyak 0.04% setakat jam 11.15 a.m.
Pasaran Komoditi
Harga minyak naik pada hari ini dalam sesi dagangan Asia.
Harga mentah US WTI naik sebanyak 0.29% kepada $61.62. Manakala minyak brent jatuh kepada $67.70 daripada paras $67.83 sementara waktu dan naik kembali sebanyak 0.19% kepada 67.75 setong setakat jam 11.15 a.m.
Harga emas pula mencatat kejatuhan sebanyak 0.05% keapda 1,321.70 seiring dengan pengukuhan US dolar.


Analisis Teknikal EUR/USD – Timeframe H1 – 30/1/2019

Matawang EURO gagal mengekalkan pengukuhan apabila dilihat mula menunjukkan penurunan pergerakan harga pada chart pasangan matawang EUR/USD. EURO turut terpalit isu tumpuan pasaran semalam iaitu undian Parlimen untuk rancangan “Pelan B” Brexit Theresa May. Matawang dolar USD pula didagangkan mendatar berikutan pasaran masih gelisah menantikan keputusan mesyuarat FOMC untuk penetapan kadar faedah yang terbaru. Pergerakan harga pada chart EUR/USD semalam mencapai paras ketinggian pada resistance MagicR1 sebelum turun menguji paras terendah dagangan harian sekitar paras Magic Pivot pada indicator Moshed Magic Line.
Pada sesi pasaran Asia pagi ini, harga dilihat bergerak di atas paras Magic Pivot 1.1432 hari ini dan cuba untuk membuat kenaikan menuju ke paras resistance 1.1452 (MagicR1). Jika harga berjaya mengatasi paras resistance pada ketinggian yang dicapai semalam itu, harga bakal meneruskan kenaikan ke paras tumpuan seterusnya iaitu pada resistance 1.1471 (MagicR2). Harga yang berjaya melepasi kenaikan lebih tinggi dari paras tersebut berkemungkinan akan mencapai paras ketinggian semasa yang baru untuk EUR/USD sekitar paras 1.1491 (MagicR3).
Namun jika harga kembali ditekan semula lebih rendah dari paras Magic Pivot hari ini, penurunan awal harga dilihat akan menguji paras terendah dagangan semalam di paras support 1.1412 (MagicS1). Seterusnya, harga akan meneruskan lagi penurunan ke paras terendah dagangan hari sebelumnya iaitu pada Isnin, sekitar paras 1.1393 (MagicS2). Dan kemudian, paras support lebih rendah di sekitar 1.1373 (MagicS3) dilihat sebagai destinasi tumpuan harga pada penurunan seterusnya jika USD berjaya memberi tekanan terhadap EURO dalam pasaran semasa.
 Kawal risiko dagangan anda menjelang mesyuarat FOMC awal pagi esok dan terus pantau tindakan susulan Theresa May setelah undian pelan Brexit beliau ditolak lagi. Gunakan indicator Moshed Magic Line untuk melihat paras-paras yang menjadi tumpuan harga pada chart EUR/USD anda.

Paras support: 1.1412, 1.1393, 1.1373.
Paras resistance: 1.1452, 1.1471, 1.1491.


Analisis Teknikal AUD/USD – Timeframe H1 – 30/10/2018

Matawang USD yang kembali mengukuh berikutan pasaran semasa yang berisiko memberi tekanan terhadap Aussie. Risiko perang dagang kembali menjadi tumpuan pasaran semasa selepas laporan bahawa AS bersedia mengenakan tarif untuk pusingan seterusnya terhadap China membuatkan matawang Aussie terus melemah. Dilihat pergerakan harga pada chart AUD/USD pada dagangan semalam, harga cuba untuk membuat kenaikan melepasi paras harga 0.71000 namun kembali membuat penurunan ke paras lebih rendah dari Magic Pivot pada indicator Moshed Magic Line semalam.
Pada sesi pasaran Asia hari ini, harga mula menunjukkan pendakiannya semula dan telah pun berjaya melepasi paras Magic Pivot 0.7072 hari ini. Harga kemudiannya dilihat telah meneruskan kenaikan sehingga ke paras resistance 0.7095 (MagicR1) dan menguji paras tersebut beberapa ketika. Sekiranya harga berjaya meneruskan kenaikan yang dibuat sejak awal sesi Asia pagi td, berkemungkinan harga akan menuju pula ke paras resistance 0.7131 (MagicR2) yang menjadi paras tumpuan harga sebelum ini. Dan kemudiannya, harga dijangka akan menguji paras resistance 0.7154 (MagicR3) iaitu zon paras ketinggian yang belum berjaya ditembusi harga sebelum ini jika harga masih meneruskan kenaikan.
 Seperti yang dijelaskan pada analisis semalam, penurunan harga pada chart AUD/USD telah mencapai paras terendah terbaru. Dan dilihat dari harga semasa hari ini, sekiranya Aussie gagal mengekalkan pengukuhan ke atas USD, harga bakal mengalami kejatuhan semula lebih rendah dari paras Magic Pivot 0.7072 dan menuju ke 0.7036 (MagicS1) untuk menguji paras support tersebut. Seterusnya, harga bakal mencari paras terendah yang baru berkemungkinan ke paras support 0.7013 (MagicS2) jika USD yang masih kekal kukuh menekan lagi harga ke paras lebih rendah. Dan seterusnya, jangkaan harga boleh mencecah penurunan sehingga ke paras support 0.6977 (MagicS3) jika penurunan harga masih berlaku.

Paras support: 0.7036, 0.7013, 0.6977.
Paras resistance: 0.7095, 0.7131, 0.7154.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Ulasan Pergerakan Pasaran Tukaran Matawang Sepanjang Minggu Lalu (28 Ogos – 01 Sept)

US dolar berada di bawah tekanan dalam awal dagangan minggu lalu khususnya dalam sesi dagangan Isnin, namun berjaya mendapat kekuatan semula terutamanya menjelang pembukaan pasaran New York pada Selasa.
Sebelum kita meneruskan kepada ulasan kalendar ekonomi sepanjang minggu ini kita lihat dahulu julat pergerakan pasangan matawang utama dunia pada minggu ini dan minggu lepas untuk melihat perbezaan antara kedua-dua tempoh ini.

21 – 25 Ogos
28 Ogos – 01 Sept

Eur/Usd- naik 210 pip
Eur/Usd- jatuh 247 pip

Usd/Jpy– volatile 120 pip
Usd/Jpy– naik 240 pip

Gbp/Usd– volatile 142 pip
Gbp/Usd– sideway 142 pip

Usd/Chf- jatuh 147 pip
Usd/Chf- naik 250 pip

Usd/Cad– jatuh 142 pip
Usd/Cad– jatuh 323 pip

Aud/Usd– naik 88 pip
Aud/Usd– naik 125 pip

Nzd/Usd– jatuh 146 pip
Nzd/Usd– jatuh 167 pip

Tanpa membuang masa lagi, mari kita lihat ulasan keseluruhan pasaran sepanjang minggu ini.
Pada Isnin, US dolar masih mendapat kesan negatif daripada simposium Jackson Hole di mana Janet Yellen yang dijangka oleh pasaran akan memberi komen tentang perancangan pengetatan polisi langsung tidak menyebut tentang polisi monetari. Beliau sebaliknya menjelaskan tentang regulasi pasaran kewangan Amerika Syarikat yang mana sejak 2008 regulasi (volcker rule) adalah bertujuan untuk mengelak daripada kejadian kemelesetan ekonomi. Hal ini telah menyebabkan pasaran kecewa seterusnya US dolar melemah pada 25 Ogos.
 Kita dapat melihat kelemahan US dolar berterusan pada Isnin terutamanya berbanding euro di mana sentimen terhadap euro selepas Jackson Hole adalah positif apabila Presdien ECB Mario Draghi langsung tidak memperkatakan tentang kekuatan matawang euro dalam simposium tersebut.
Kelemahan US dolar berterusan apabila pada awal dagangan Asia pada Selasa, Korea Utara sekali lagi menguji peluru berpandu dan kali ini terbang melepasi Jepun dan berakhir di perairan Jepun seterusnya mencetuskan sentimen ‘risk-off’. Kita dapat melihat kelemahan US dolar sehinggalah masuk ke sesi Eropah pada hari tersebut. Namun, US dolar menguat semula apabila respon daripada White House dilihat sederhana berbanding sebelum ini di mana US-Korea Utara saling berbalas ancaman. Kali ini respon dikeluarkan sendiri oleh White House.
Sejak daripada respon US pasa Selasa, kita dapat melihat kenaikan berterusan US dolar (USD/JPY) sehingga menjelang pembukaan pasaran US pada Khamis. Dengan sentimen pasaran yang semakin baik, data-data US pada Rabu juga begitu memberangsangkan di mana data ADP-NFP merekod tambahan pekerjaan lebih daripada jangkaan dan paling penting adalah data pertumbuhan US (GDP) yang juga melebihi jangkaan pasaran. Hal ini menambah lagi kenaikan US dolar pada Rabu.
Pada Khamis, pasaran tertumpu kepada data inflasi yang dikatakan menjadi pilihan The Fed iaitu PCE (personal consumption expenditure) atau dalam bahasa melayu perbelanjaan penggunaan peribadi. Data ini gagal mengesahkan pengukuhan US dolar dalam jangka masa yang lebih lama apabila data kurang daripada jangkaan di mana seperti yang kita tahu bank pusat ketika ini lebih tertumpu kepada data inflasi.
Tibalah hari Jumaat minggu lalu (1 September) iaitu hari yang ditunggu-tunggu setiap bulan di mana data NFP (non-farm payroll) pula dikeluarkan. Pasaran sudah tentu mahu melihat isyarat yang lebih jelas tentang tren inflasi US bagi mengesahkan pengukuhan US dolar adakah dapat bertahan lebih lama. Namun, data NFP pada Jumaat adalah mengecewakan walaupun pasaran bergerak sebaliknya dengan US dolar mengukuh di mana ia dilihat lebih kepada aktiviti ‘take-profit’ oleh pasaran menjelang cuti musim panas.


US Dolar Susut, Harga Minyak Brent Melonjak Ke Paras $70 Setong – Sesi Eropah

Pasaran Matawang
Matawang US dolar didagangkan rendah berbanding matawang utama pada hari Isnin dalam sesi Eropah. Manakala matawang Euro didagangkan kukuh.
Indeks US dolar yang mengukur kekuatan matawang greenback berbanding matawang lain susut 0.10% kepada 90.53 setakat jam 4.40 p.m
Matawang Euro pula mengukuh sebanyak 0.14% kepada 1.2213 berbanding US dolar.
Pengukuhan matawang euro didorong oleh harapan optimis oleh pelabur yang mengharapkan pembuat dasar bank pusat Eropah menambahkan lagi pemotongan rangsangan kewangan.
 Pasaran Komoditi
Harga minya brent naik ke paras $70 setong dalam sesi dagangan Eropah sebelum menyusut sedikit.
Harga minyak WTI mengalami kenaikan 0.05% kepada $64.33. Manakala minyak Brent menyusut sedikit kepada $69.75.
Peningkatan harga minyak brent masih lagi disokong oleh usahan OPEC dan Russia walaupun terdapat peningkatan aktiviti galian di US dan Kanada.
Harga emas melonjak naik sebanyak 0.55% kepada $1,342.10.
Peningkatan harga didorong oleh cuti di US dan tumpuan pada indikasi inflasi pada tahun ini.


Dagangan Komoditi Pamer Pergerakan Aktif Pada Dagangan Penghujung Minggu

Harga minyak mentah diniagakan tinggi pada Jumaat berikutan penurunan pada inventori minyak mentah Amerika Syarikat selama tiga minggu berturut-turut serta turut didorong oleh faktor ketegangan perang dagang AS-China yang kembali reda dengan laporan rundingan terbaru akan diadakan pada awal Oktober.
Sentimen positif pada rundingan dagang kembali melegakan pelabur ekoran kedua-dua buah negara tersebut antara pengguna terbesar minyak dunia dan mempengaruhi kadar permintaan dalam pasaran minyak global.
Di samping itu juga, negara-negara pengeksport minyak (OPEC) dan rakan sekutu termasuk Rusia masih mengawal kadar pengeluaran minyak mentah dalam usaha untuk mengimbangi harga minyak dalam pasaran.
 Sementara dagangan emas pula mengalami penurunan nilai dalam pasaran ekoran sentimen positif pasaran semasa. Dagangan emas pada Jumaat kekal lemah selepas mencatatkan kejatuhan lebih 2% pada sesi sebelum ini dengan tarikan pelabur mula beralih pada aset yang lebih berisiko.
Kejatuhan pada dagangan semalam bagi emas juga turut merekodkan penurunan terbesar harian untuk tempoh 3 tahun ini.
Data ekonomi di Amerika Syarikat yang positif juga turut menyokong lagi sentimen positif pasaran selain ketegangan perang dagang AS-China yang kian reda.
Namun sentiment pasaran berpotensi untuk berubah dengan laporan data pekerjaan NFP Amerika Syarikat yang akan dikeluarkan pada jam 8.30 malam ini. Dengan itu, menjelang sesi dagangan New York, pergerakan pasaran dijangka perlahan pada hari ini.


Apa Situasi Pasaran Mata wang Selepas Digegarkan Bank Pusat Global?

Pelabur akhirnya boleh menarik nafas lega apabila pasaran menuju penghujung minggu setelah disaksikan dengan pelbagai ‘drama’ pada Khamis.
Bermula dengan keputusan Federal Reserve (Fed) untuk menaikkan kadar faedah sebanyak 75 mata asas kepada 3.25%, pelabur telah menyaksikan pengukuhan US dolar ke paras ketinggian baharu 20 tahun berbanding mata wang utama.
Fed juga memberi indikasi untuk melanjutkan kenaikan kadar faedah dengan bayangan ia tidak akan turun sehingga 2024 untuk memerangi inflasi.
Hal ini telah membenam kebanyakan mata wang utama lebih rendah sebelum kerugian yang dicatatkan terhenti selepas Jepun mengejutkan pasaran dengan pengumuman campur tangan pertamanya sejak 1998 beberapa jam selepas mesyuarat polisi Bank of Japan (BOJ).
Kelemahan yen ke paras terendah 24 tahun berbanding US dolar telah mendorong kerajaan dan BOJ bertindak campur tangan untuk membendung penurunan mendadak mata wang itu.
 Hasilnya, yen mencatat lonjakan luar biasa dan menolak mata wang gergasi USD jatuh, sekali gus turut mengangkat mata wang utama lain.
Namun, kemerosotan yang dicatatkan USD kembali dikurangkan apabila pasaran memasuki sesi New York, membawanya kembali didagangkan pada sekitar paras tertinggi.
Sementara itu, pound yang ditunjukkan dengan keputusan Bank of England (BOE) telah memapamerkan pergerakan tidak menentu apabila pembuat dasar berbelah bahagi untuk menentukan dasar.
Walaupun keputusan akhir adalah meningkatkan kadar 50 mata asas, tetapi terdapat pembuat dasar yang mengundi untuk peningkatan 75 mata asas dan 25 mata asas.
Kini, tumpuan pasaran disasarkan kepada penerbitan data PMI pembuatan dan perkhidmatan Zon Eropah dan UK pada sesi Eropah nanti.


Sentimen & News yang Bakal Menggerakkan Usd/Jpy Minggu Ini (9-13 Disember)

Usd/Jpy bergerak dalam keadaan volatile (turun-naik) pada minggu lalu selepas mencapai paras tertinggi Disember di 118.67. Pada awalnya pasangan matawang ini menguat pada Isnin dan Selasa sebelum membuat pullback dari paras tertinggi tersebut.
Dalam time-frame weekly, Usd/Jpy membentuk candle ‘doji’ dengan julat pergerakan 354 pip pada minggu lalu yang menunjukkan pergerakan yang begitu volatile dalam tempoh tersebut. Pergerakan ini disebabkan ketidaktentuan politik di US ketika ini yang diterjemahkan dalam minit mesyuarat FOMC dan juga data NFP pada Jumaat.
Pada awal minggu lalu Yen menguat berbanding US dolar pada Isnin dan Selasa dan diakhiri dengan pullback dari paras 118.67, sehinggalah laporan minit mesyuarat diumumkan pada pagi Khamis yang melemahkan US dolar berikutan pendapat FOMC tentang ketidaktentuan dalam ekonomi US oleh polisi ekonomi Trump.
Disebabkan minit mesyuarat tersebut, harga berjaya menembusi support di paras terendah dua minggu lalu di 116.02. Walaubagaimanapun, laporan data NFP Jumaat menguatkan US dolar semula dengan bacaan purata gaji yang meningkat dalam pasaran pekerjaan US, sehingga menembusi SBR (support become resistance) di 116.02, walaupun tambahan pekerjaan berkurangan sehingga hampir 50,000 berbanding bulan sebelum. Hal ini disebabkan pasaran beranggapan pasaran pekerjaan masih stabil walaupun kadar penagngguran naik 0.1%.
Minggu ini Usd/Jpy dijangka akan digerakkan oleh data-data berikut:

Stok minyak EIA (Crude Oil Inventories) Rabu 11.30 malam
Tuntutan insurans pengangguran (Unemployment Claims) Khamis 9.30 malam
Ucapan Janet Yellan, Jumaat 8.30 pagi
Data jualan runcit US, Jumaat 9.30 malam
Indeks keyakinan pengguna US, Jumaat 11 malam

 Jika dilihat di time-frame Weekly Usd/Jpy membuat rally kenaikan yang begitu kuat sejak pilihanraya presiden sehingga bula lalu sebelum membuat pembetulan harga (correction) pada dua minggu terakhir Disember. Terdapat tanda-tanda US dolar kehilangan momentum dari segi teknikal berikutan penutupan akaun dagangan sebelum Krismas dan menjelang tahun baru 2017.
Walaubagaimanapun, dengan fundamental (asas) ekonomi US yang kukuh ketika ini, US dolar masih cenderung untuk menguat. Pasaran ketika ini masih menunggu maklumat yang lebih jelas dari Trump pada 20 Januari ini, sama ada beliau akan mengotakan janji-janjinya dalam kempen pilihanraya sebelum ini.
Dalam ekonomi Jepun pula, kerajaan Jepun lebih memilih kepada nilai Yen yang rendah untuk melindungi syarikat tempatan dalam perdagangan global. Laporan sebelum ini menyatakan, nilai Yen hendaklah memberikan kelebihan kepada syarikat Jepun untuk terus bersaing dengan negara jiran seperti China dan Korea Selatan.
Terdapat tanda-tanda pemulihan ekonomi global, apabila sektor pembuatan Jepun mencatatkan kenaikan selama empat bulan berturut-turut pada Disember.
Jepun merekodkan pertumbuhan yang kukuh dalam pengeluaran dan tempahan baru walaupun kos inflasi semakin meningkat. Keadaan operasi juga semakin baik dan meningkat ke tahap tertinggi sejak Disember 2015.
Bulan lalu, tinjauan Tankan (Tankan survey) juga mencatatkan peningkatan dalam sektor pembuatan domestik. Peningkatan dalam data ini adalah yang pertama sejak enam suku tahunan yang lalu dan mencapai paras tertinggi tahun ini.
Akhir sekali, dalam masa terdekat pasaran akan memberi tumpuan kepada laporan data impak tinggi dari US seperti yang ditunjukkan di atas.


U.S Dolar Kekal Mengukuh Selepas Pembukaan Pasaran U.S

Matawang U.S dolar didagangkan menghampiri paras 2 minggu tertinggi berbanding matawang utama pada hari Selasa berikutan tumpuan pelabur terhadap calon pengganti pengerusi The Fed.
Indeks U.S dolar yang mengukur kekuatan greenback berbanding enam matawang lain menguat sebanyak 0.06%  kepada 93.78 setakat jam 9.40 malam.
Menurut kenyataan Presiden Donald Trump pada hari Isnin, beliau sudah hampir membuat keputusan, siapakah yang bakal menggantikan kerusi pengerusi Fed selepas menemuduga 5 calon tersebut.
Calon tersebut terdiri daripada Janet Yellen (pengerusi Fed sekarang), Jerome Powell (gabenor Fed) , John Taylor (pakar ekonomi Universiti Standford ), Gary Cohn (penasihat ekonomi Trump) dan Kevin Warsh (bekas gabenor Fed).
Matawang U.S dolar menguat berbanding matawang yen, USD/JPY meningkat 0.41% kepada 113.90, menghampiri 3 bulan paras tertinggi iaitu pada 114.09.
 Penguatan dolar pada hari Isnin didorong oleh harapan terhadap kemajuan polisi fiskal iaitu reformasi cukai selepas senat meluluskan cadangan bajet untuk tahun 2018, menaikkan semula jangkaan terhadap pemotongan cukai tidak lama lagi.
Euro menguat sedikit berbanding U.S dolar apabila EUR/USD meningkat 0.08% kepada 1.1759.
Laporan yang dikeluarkan pada hari ini, menunjukkan aktiviti sektor swasta zon eropah sedikit perlahan dalam bulan Oktober namun masih berkembang pada kadar yang stabil.
Matawang sterling menyusut apabila GBP/USD jatuh 0.33% kepada 1.3155 berikutan amaran oleh Jon Cunliffe (Timbalan Gabenor Bank of England) yang menyatakan jika pertumbuhan ekonomi U.K lemah maka akan ada ketidakpastian apakah bank akan meningkatkan kadar faedah pada bulan November.
Matawang New Zealand (kiwi) jatuh ke paras terendah dalam tempoh 5 bulan apabila NZD/USD jatuh 0.86% kepada 0.6906.
Matawang kiwi menyusut berikutan kekhuatiran pasaran terhadap polisi kerajaan yang akan dibentuk dapat mengurangkan pelaburan asing. Selain itu, pasaran juga khuatir apakah Reserve Bank of New Zealand akan mengekalkan kadar sekarang pada waktu yang lebih lama.


Laporan Indeks Harga Pengeluar (PPI) AS Beri Kejutan!

Harga pengeluar dilaporkan melonjak dua kali ganda berbanding jangkaan pada Januari kerana tekanan inflasi yang tidak kunjung reda. Data ini dikeluarkan oleh Jabatan Buruh pada hari Selasa.
Indeks harga pengeluar, yang mengukur barangan dan perkhidmatan permintaan akhir, meningkat 1% untuk bulan itu, berbanding anggaran Dow Jones sebanyak 0.5%. Sepanjang 12 bulan yang lalu, Indeks harga pengeluar (IHP) meningkat 9.7%.
Tanpa mengira perkhidmatan makanan, tenaga dan perdagangan, yang dipanggil bersama PPI teras meningkat 0.9% untuk bulan itu, jauh lebih awal daripada anggaran 0.4%. Untuk tempoh 12 bulan, ukuran itu meningkat 6.9%. Kedua-dua keuntungan teras dan tajuk utama PPI sepanjang tahun adalah 0.1 mata peratusan lebih rendah daripada paras rekod yang dicapai pada Disember 2021.
 Peningkatan harga barang telah mengatasi harga perkhidmatan dimana masing-masing meningkat 1.3% dan 0.7%. Kenaikan itu berlaku di tengah-tengah inflasi yang berkembang di seluruh sektor ekonomi, dengan harga pengguna melonjak kepada paras tertinggi dalam tempoh 40 tahun.
Pegawai Rizab Persekutuan merancang untuk bertindak tidak lama lagi bagi membendung kenaikan harga, dengan kenaikan kadar faedah yang dijangkan akan mula dinaikkan bermula pada Mac dan berterusan sepanjang tahun.
Laporan berasingan pagi Selasa menunjukkan bahawa aktiviti pembuatan di rantau New York sedikit berubah pada Februari. Tinjauan Pembuatan Empire State, yang dijalankan oleh New York Fed, mencatatkan bacaan 3.1, meningkat daripada -0.7 Januari tetapi masih di bawah anggaran 11.
Indeks US dolar yang mengukur matawang US dolar berbanding matawang utama susut 0.36% kepada paras dagangan 96.010.


Sentimen Semasa Pasaran Minyak Mentah Dunia Setakat Ini

Harga minyak mentah dunia bergerak lebih rendah pada Isnin, meleset daripada paras tertinggi sembilan minggu lalu di mana kebimbangan terhadap peningkatan pengeluaran oleh OPEC dan US masih berterusan.
Harga penanda aras global, minyak Brent (Brent-oil) susut 1.09% kepada $51.85 setong setakat pukul 8.17 malam. Manakala minyak WTI (West Texas Intermediate) susut 1.05% kepada $49.09.
Kedua-dua harga pasaran hadapan minyak ini jatuh lebih dari $1 dari paras tertinggi minggu lalu yang juga merupakan paras tertinggi sejak Mei. Kenaikan pada paras tertinggi pada tempoh Mei adalah disebabkan oleh komitmen pengeluar OPEC dan non-OPEC untuk melanjutkan pemotongan bekalan sehingga Mac 2018.
“Pasaran sedang menunggu komen oleh Arab Saudi dalam komitmen mencapai sasaran mereka,” kata Hans van Cleef, ketua penganalisis ekonomi tenaga di ABN AMRO. “Potensi pergerakan seakan terhad kecuali OPEC membuat sesuatu kenyataan.”
 Harga minyak bergerak lebih tinggi pada Jumaat dirangsang oleh potensi pengeluaran minyak di US.
Minggu ini pasaran akan memberi perhatian kepada laporan bulanan OPEC dan juga laporan oleh International Energy Agency.
Data daripada kedua-dua laporan ini akan memberikan gambaran yang lebih baik tentang keadaan semasa pasaran minyak mentah dunia khususnya prestasi OPEC dalam mengimbangi pasaran ini.
Akhir sekali, data mingguan inventori Amerika Syarikat juga akan terus menjadi kayu ukur jumlah bekalan minyak mentah dunia, di mana data EIA dan API adalah data yang akan menunjukkan jumlah bekalan semasa di Amerika Syarikat.


Peningkatan Kali Keempat Dalam Jualan Runcit Australia

Jualan runcit di Australia terus meningkat empat bulan berturut-turut pada November, tetapi peningkatan kali ini kurang daripada jangkaan yang menunjukkan perbelanjaan pengguna yang kurang kukuh sebelum perayaan pada Disember.
Jumlah pembelian runcit dengan tidak mengambilkira perbelanjaan perayaan (seasonally adjusted) meningkat 0.2% kepada $25.66 billion berbanding peningkatan 0.5% pada Oktober. Jangkaan penganalisis bagi jualan runcit kali ini ialah kenaikan 0.4%.
Jualan runcit di Australia boleh digunakan untuk menganggar perbelanjaan pengguna yang menyumbang lebih dari separuh keluaran dalam negara kasar (KDNK) negara ini.
 Peningkatan kali ini banyak disumbangkan oleh jualan barangan isirumah, makanan dan kafe/restoran. Peningkatan juga dicatat dalam jualan pakaian dan aksesori peribadi.
Dari segi peningkatan mengikut wilayah, Queensland mencatatkan peningkatan tertinggi, manakala wilayah yang lain, semua mencatatkan kenaikan kecuali Australia Selatan yang tidak berubah.
Jualan online juga meningkat mendadak pada November sebanyak 1.1% dengan tidak mengambilkira perayaan yang meningkat dua kali ganda daripada bulan Oktober.


Analisis Teknikal GBP/CAD – Timeframe H1 – 21/8/2108

Sentimen semasa masih belum lagi berubah dan mempengaruhi matawang GBP. Seperti sebelum ini, GBP masih lagi dilihat sebagai salah satu matawang yang agak berisiko kesan daripada kenyataan yang agak dovish daripada Bank of England (BOE) terhadap kenaikan kadar faedah di UK. Pelabur juga masih berasa ragu-ragu ekoran isu Brexit yang masih menjadi tanda tanya.
Begitu juga dengan sentimen semasa di Kanada yang tidak banyak berubah. CAD masih dilihat positif berikutan jangkaan kejatuhan pengeluaran minyak dari Iran seterusnya akan meningkatkan harga minyak di Kanada dan menyokong matawang CAD. Kadar inflasi juga turut mencatatkan bacaan tertinggi sejak 2011 di Kanada.
Secara teknikal, harga bagi matawang GBP berbanding CAD dilihat tidak mampu menyambung penurunan yang dibuat sejak daripada matawang CAD yang menekan harga lebih rendah semasa data indeks harga pengguna dikeluarkan Jumaat lalu. Harga kembali membuat kenaikan semalam dan bergerak dalam julat harga antara 1.66311-1.67106.
 Pada awal sesi pasaran Asia hari ini (Selasa), dilihat harga membuat sedikit kenaikan sehingga ke paras 1.67300 sebelum kembali ke paras julat semalam. Jika CAD terus positif dan mampu menekan semula harga ke bawah, paras support yang menjadi tumpuan adalah pada 1.66000.
Sebaliknya, jika harga mampu melonjak naik, paras harga yang berpotensi dicapai adalah pada resistance 1.68000 dan jika harga berjaya menembusi(breakout) paras tersebut, harga bakal menguji resistance pada paras 1.69100. Ikuti perkembangan isu minyak mentah dan Brexit serta sentimen pasaran semasa bagi memantau pergerakan harga bagi GBP/CAD.
Paras support: 1.66411, 1.65963, 1.65616.
Paras resistance: 1.67206, 1.67553, 1.68001.


10 Berita Forex Penting Tumpuan Pasaran Minggu Ini (20-24 Mei 2019)

Berikut adalah sebahagian data-data penting yang akan menjadi tumpuan pasaran sepanjang minggu ini.
Data Jualan Runcit New Zealand (Rabu 6.45 Pagi): Kadar jualan untuk suku tahun pertama 2019 dijangka meningkat berikutan laporan penggunaan kad kredit yang meningkat untuk suku tahun pertama.
Data Inflasi UK (Rabu 4.30 Petang): Kadar perbelanjaan pengguna dilihat sederhana untuk beberapa bulan ini. Kadar inflasi teras kekal di paras sama pada Mac iaitu 1.8%. Sebarang peningkatan pada kadar inflasi akan meningkatkan peluang untuk kenaikan kadar faedah oleh bank pusat dengan mengenepikan faktor Brexit.
Data Jualan Runcit Kanada (Rabu 8.30 Malam): Jangkaan pasaran adalah kadar jualan akan kekal di paras 0.8% seperti bulan sebelumnya. Namun, berkemungkinan bakal ada peningkatkan ekoran pengukuhan pada pasaran buruh akan turut memberikan kesan terhadap kadar jualan.
Minit Mesyuarat FOMC (Khamis 2.00 Pagi): Fed pada mesyuarat Mei telah mengekalkan kadar faedah tidak berubah dan tidak memberikan sebarang isyarat terhadap pemotongan kadar, berlawanan dari jangkaan pasaran. Minit mesyuarat berkemungkinan lebih dovish berbanding komen Jerome Powell dan akan memberikan suatu isyarat terhadap penetapan kadar yang seterusnya.
 Data PMI Zon Eropah (Khamis 3.15 Petang): Data PMI pada zon Eropah khususnya di Jerman dan Perancis akan menjadi tumpuan. Pasaran akan menilai angka bacaan untuk mengukur pertumbuhan ekonomi semasa terutamanya di Jerman sebagai ekonomi terbesar.
Minit Mesyuarat ECB (Khamis 7.30 Petang): European Central Bank (ECB) mengekalkan kadar faedah tidak berubah pada mesyuarat terbaru. Walaupun indicator ekonomi menunjukkan peningkatan, namun ketidaktentuan pada isu perang dagang AS-China, Brexit dan faktor-faktor lain masih memberikan kebimbangan.
Data Jualan Rumah Baru di Amerika Syarikat (Khamis 10.00 Malam): Data yang mengukur kadar jualan rumah yang baru di Amerika Syarikat setiap bulan ini dijangka akan mencatatkan bacaan yang sedikit rendah berbanding kadar jualan bulan sebelum ini.
Data Imbangan Dagangan New Zealand (Jumaat 6.45 Pagi): Data yang mengukur perbezaan kadar import dan eksport dijangka akan sedikit menguncup berbanding bacaan bulan sebelumnya. Data dijangka menguncup selepas melonjak tinggi untuk bulan Mac.
Data Jualan Runcit UK (Jumaat 4.30 Petang): Kadar jualan untuk bulan April dijangka menurun berbanding 1.1% pada bulan sebelumnya. Keputusan berkemungkinan volatile, namun fokus akan kembali terarah pada isu Brexit.
Data Pesanan Barangan Tahan Lama (Jumaat 8.30 Malam): Bacaan data pada April akan memberikan gambaran buat pertumbuhan GDP untuk suku tahun kedua 2019. Fokus kekal pada angka teras disebabkan ketidaktentuan pada bacaan data, dipengaruhi oleh jualan penerbangan.


Keyakinan Pengguna US Jatuh Daripada Bacaan Paras Tertinggi 17 Tahun Pada Bulan Disember

Keyakinan pengguna (consumer confidence) US jatuh dariapda paras tertinggi 17 tahun lalu pada bulan Disember.
Berdasarkan laporan, bacaan keyakinan pengguna jatuh keparas 122.1 pada bulan Disember berbanding sasaran ekonomi yang menjangkakan bacaan pada 128.1.
Pada bulan November, indeks keyakinan pengguna naik keparasa 129.5 yang merupakan bacaan tertinggi sejak 17 tahun lalu.
 Menurut pakar ekonomi, Lynn France, kejatauhan ini didorong oleh jangkaan yang kurang optimis terhadap laporan perniagaan dan peluang pekerjaan pada bulan-bulan akan datang.
Namun, tambah beliau, walaupun dengan kejatuhan keyakinan, jangkaan pengguna dijangka akan berada paras yang kukuh. Hal ini menunjukkan ekonomi akan terus bertumbuh dengan baik pada tahun 2018.
Pakar ekonomi kini memberi tumpuan pada perbelanjaan pengguna yang merangkumi 70% aktiviti ekonomi.


6 Berita Forex Penting Tumpuan Pasaran Minggu Ini (25-29 Januari 2021)

Berikut merupakan sebahagian data-data ekonomi penting yang bakal menjadi tumpuan pasaran sepanjang minggu ini.
Minit Mesyuarat Bank Pusat Jepun (Selasa 7.50 Pagi): Selepas Bank of Japan (BOJ) mengekalkan kadar faedah pada mesyuarat minggu lalu, pelabur akan meneliti butiran mesyuarat untuk petunjuk polisi pada masa akan datang.
Laporan Pekerjaan UK (Selasa 3.00 Petang): Purata pendapatan di UK menunjukkan kenaikan untuk 4 bulan berturut-turut selepas berakhir di paras 2.7% pada November 2020. Trend kenaikan dijangka akan terus kekal namun kadar pengangguran dijangka sedikit meningkat.
 Data Inflasi Australia (Rabu 8.30 Pagi): Kadar inflasi untuk suku tahun terakhir 2020 di Australia dijangka sedikit rendah berbanding suku sebelumnya berikutan tekanan ekonomi yang membelenggu negara tersebut.
Mesyuarat FOMC (Khamis 3.00 Pagi): Federal Reserve (Fed) kini dilihat berada pada ‘mood dovish’ dan kini tumpuan terarah pada rancangan pakej rangsangan Presiden Joe Biden. Pasaran akan menjangkakan kenyataan lebih bernada dovish untuk mesyuarat terbaru.
Data Keluaran Dalam Negara Kasar AS (Khamis 9.30 Malam): Bacaan awal pertumbuhan GDP Amerika Syarikat untuk suku tahun terakhir 2020 dijangka susut semula selepas bacaan sebelumnya meningkat dengan ketara. Bacaan yang lebih tinggi berbanding jangkaan akan menyokong pengukuhan US dolar dalam pasaran.
Data Keluaran Dalam Negara Kasar Kanada (Jumaat 9.30 Malam): Bacaan pertumbuhan GDP bulanan Kanada dilihat susut pada November ke paras 0.4% berbanding 0.8% sebelumnya. Adakah pasaran akan menyaksikan lonjakan semula angka bacaan untuk Disember 2020?


GBP/USD Lonjak Lebih 100 Pips Selepas FOMC, Mesyuarat BOE Pula Menanti

Mata wang utama yang lain dalam pasaran hari ini bakal mengambil kesempatan di atas penyusutan ketara yang berlaku terhadap nilai US dolar susulan keputusan mesyuarat FOMC awal pagi tadi.
Begitu juga mata wang Pound yang berjaya didagangkan meningkat semula namun pelabur kekal waspada menjelang pula mesyuarat bank pusat England (BOE) hari ini.
Federal Reserve (Fed) menepati ramalan meningkatkan kadar faedah lebih perlahan pada 25 mata asas ke paras terbaru 4.75% di samping ucapan Presiden Fed, Jerome Powell yang dinilai bernada dovish.

Jika diteliti pergerakan harga pada carta pasangan mata wang GBP/USD, harga pada mulanya berlegar perlahan di sesi Asia dan Eropah semalam di atas zon support 1.23000.
Namun setelah mesyuarat FOMC, harga telah melonjak lebih 100 pips menuju sasaran zon rintangan 1.24000 seperti yang dijangkakan penganalisis.
Pergerakan perlahan di zon tersebut bersambung pada dagangan sesi Asia pagi ini (Khamis), namun pelabur telah mendapat isyarat trend bullish selepas lonjakan harga yang telah menembusi paras garisan Moving Average 50 (MA50) pada rangka masa 1 jam di carta GBP/USD tersebut.
 Jangkaan untuk melepasi rintangan 1.24000 seterusnya akan menyambung kenaikan lebih tinggi harga menuju pula sehingga ke sekitar 1.25000.
Mencapai paras tersebut akan merekodkan ketinggian terbaru harga untuk tempoh dagangan sepanjang 8 bulan.
Namun jika keputusan mesyuarat BOE mengubah arah pergerakan harga, berkemungkinan pelabur akan menyaksikan penurunan harga semula menuju ke support 1.23000.
Sekiranya zon 1.23000 itu gagal melantunkan kembali harga, harga bakal tembus lebih rendah menuju ke sekitar 1.22000 pula untuk memaparkan corak pergerakan trend bearish.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Fuh! Bukan Main Tinggi Lagi USD Mendaki

US dolar terus mengumpul kekuatan untuk meningkat lebih tinggi apabila pelabur kini mengalihkan tumpuan kepada data keluaran dalam negara kasar (KDNK) Amerika Syarikat.
Indeks dolar yang mengukur kekuatan dolar greenback didagangkan kukuh pada paras terkuat dua bulan pada 104.10 berbanding mata wang utama pada waktu penulisan.
Data yang akan diterbitkan adalah bacaan kedua KDNK untuk suku pertama 2023, di mana ia dijangka mencatat pertumbuhan 1.1% tidak berubah daripada bacaan pertama yang telah dikeluarkan sebelum ini.
Sentimen pasaran dilihat terus berisiko, di mana perbincangan mengenai siling hutang AS masih belum dapat dicapai menyebabkan risiko untuk Amerika mengalami ‘default’ semakin meningkat.
Sementara itu, minit mesyuarat FOMC mendedahkan bahawa penggubal dasar Federal Reserve (Fed) berpecah dalam keputusan untuk menghentikan atau meneruskan kenaikan kadar pada mesyuarat seterusnya.
 Gabenor Fed, Christopher Waller dalam kenyataan terbarunya berkata walaupun kadar faedah tidak berubah pada mesyuarat bulan Jun, tetapi kitaran pengetatan tidak mungkin ditamatkan.
Meneliti pergerakan mata wang utama, euro kekal didagangkan suram selepas jatuh ke paras terendah baharu dua bulan berbanding US dolar pada awal sesi Eropah.
Pound pula sedikit meningkat tetapi terus berlegar pada sekitar paras terlemah lima minggu, masih terkesan oleh bacaan data inflasi UK yang lebih rendah pada bulan April.
Dalam pada itu, dolar Aussie dan kiwi kekal lemah dengan masing-masing diniagakan pada tahap terendah enam bulan berbanding dolar greenback.
Selain itu, dolar Kanada pula terperuk pada paras terendah tiga minggu berbanding US dolar, dengan dagangan komoditi hitam turut memaparkan penurunan setelah meningkat tinggi minggu ini.
Turut menjadi tumpuan pelabur pada sesi New York adalah data tuntutan pengangguran mingguan AS.


Emas Masih Terperangkap Dalam Nilai Terendah

Dagangan emas kekal stabil dalam sesi ini setelah terperangkap dalam nilaian terendah bagi sesi sebelum ini. Logam kuning ini tidak menunjukkan banyak perubahan berbanding sesi sebelumnya.
Selain itu, tumpuan pasaran terus diberikan kepada prospek kenaikan kadar oleh Fed pada Jumaat ini.
 Selanjutnya, emas dijangka stabil untuk minggu ini sementara menunggu data GDP yang bakal diumumkan pada penghujung minggu. Data ini juga begitu penting bagi mengukur tahap ekonomi Amerika Syarikat yang boleh menentukan hala tuju harga emas pada masa akan datang.
Emas, 15 minit
Wang tidak boleh beli segalanya! Tak percaya, baca artikel ini dulu!


US Dolar Mula Menyusut Selepas Tren Kenaikan Hampir Sebulan? Ini Sebabnya.

US dolar pagi tadi melemah dan terus jatuh dari puncak tertinggi 14 tahun lepas. Hasil Bon kerajaan US (US treasury yields) juga berkurangan dari paras tertinggi baru-baru ini.
Kita telah melihat US dolar terus menguat tanpa henti selama hampir sebulan, dimana Indeks US dolar meningkat ke paras tertinggi 102.00 pada Khamis lepas, sebelum mula menyusut pada Jumaat. Pada hari ini indeks yang mengira kekuatan US dolar berbanding matawang-matawang utama dunia yang lain ini, berada di paras 100.66 pagi tadi dan semasa artikel ini ditulis berada di 100.96.
Ada yang mengatakan kejatuhan US dolar disebabkan para pelabur mengambil peluang dalam kejatuhan hasil US-bon dan juga aktiviti pengambilan untung berikutan cuti umum thanksgiving dan blackfriday.
The 10-year Treasury note yield (US10YT=RR) ataupun bon-10 tahun US terus jatuh pada Isnin ke paras 2.326 peratus selepas meningkat ke paras 2.417 peratus yang tertinggi sejak 16 bulan lepas pada Khamis.
Manakala US dolar melemah berbanding matawang utama yang lain seperti Yen, Euro, Aussie, Kiwi, Loonie dan Swiss Franc.
 Koji Fukaya Presiden di FPG Securities di Tokyo berkata, “US dolar kehilangan momentum berikutan Treasuries membuat pembayaran selepas hari Thanksgiving dan sebelum kebanyakan ‘Hedge Funds’ membuat laporan pendapatan sepanjang minggu ini”.
Selain daripada yang dikatakan Koji itu, US dolar juga berpotensi menghadapi halangan seperti mesyuarat OPEC pada 30 November ini. Harga minyak mentah telah jatuh berikutan ketidaktentuan tentang persetujuan pembekuan keluaran. Manakala referendum Itali juga akan menambahkan lagi ketaktentuan dalam ekonomi Eropah dan dunia umumnya.
Masafumi Yamamoto, Ketua Strategi Forex di Mizuho Securities, mengatakan “Sesiapa yang telah mengikuti kenaikan US dolar pasti berada dalam profit besar ketika ini dan tidak mustahil mereka telah mengambil untung mereka”.
Pun begitu, walaupun US dolar naik dengan tren yang begitu kuat, masih ada yang berpendapat tren ini akan berakhir.
Tambah Yamamoto lagi, “US dolar dan Treasury yield naik begitu pantas dalam jangka masa singkat”. Walaubagaimanapun, beliau menegaskan ini hanyalah kenaikan awal US dolar dan menyangkal sebahagian besar pelabur yang berpendapat kenaikan pasaran bon akan berakhir.

Naib Gabenor Ini Menafikan Kelemahan Yuan Akan Berterusan


Dahsyat Penurunan GBP/USD, Harga Terjun Hampir 300 Pips!

Pound ketara mengalami kejatuhan nilainya pada dagangan Khamis semalam walaupun bank pusat bertindak menaikkan kadar faedah pada mesyuarat dasar monetari yang terakhir tahun ini.
Bank of England (BOE) tepati ramalan menaikkan kadar faedah sebanyak 50 mata asas ke paras 3.50% namun pasaran menilai kenaikan yang dibuat tersebut lebih bersifat ‘dovish’ dengan undian keputusan kadar faedah oleh 9 ahli adalah bercampur-campur.
Sementara US dolar pula pamerkan pengukuhan ketara di beberapa sesi terbaru ini ekoran komen ‘hawkish’ oleh Pengerusi Federal Reserve (Fed) Jerome Powell walaupun pada mulanya ketika pengumuman keputusan mesyuarat FOMC menyaksikan reaksi yang bercampur harga.

Oleh itu pada carta harga pasangan mata wang GBP/USD Khamis semalam telah menyaksikan penurunan harian sehingga 270 pips dicatatkan.
Harga yang mencapai di puncak 1.24400 minggu ini kemudiannya telah menjunam sehingga mencecah paras 1.21600 ketika menghampiri penghujung sesi New York.
Harga yang susut ketara di bawah paras halangan Moving Average 50 (MA50) pada rangka masa 1 jam di carta EUR/USD turut menjadi petunjuk untuk perubahan trend bearish buat harga.
 Setelah mempamerkan terjunan drastik tersebut, pergerakan harga kembali perlahan sehingga bersambung ke sesi Asia pagi ini (Jumaat), perlahan di zon tumpuan 1.22000.
Dengan corak tersebut, kecenderungan harga dilihat adalah untuk meneruskan lagi penurunan dari zon 1.22000 dan bakal menuju pula ke zon 1.21000.
Seterusnya harga berkemungkinan boleh mencecah ke paras 1.2000 atau 1.19400 yang menjadi tumpuan pada dagangan November lalu, jika pergerakan trend bearish diteruskan.
Sementara untuk jangkaan bagi kenaikan harga pula, paras tumpuan awal yang dilihat akan diuji adalah pada 1.23000 terlebih dahulu.
Kenaikan lebih tinggi berkemungkinan seterusnya melepasi halangan MA50 dan memberi isyarat perubahan trend bullish semula sebelum paras 1.24000 pula akan menjadi sasaran.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Data Berimpak Tinggi Australia Gagal Rangsang Dolar Aussie!

Sesi pasaran Asia dihiasi dengan data berimpak tinggi daripada Australia yang menyaksikan pertumbuhan upah di negara itu mencatat kenaikan terbesar ketika tekanan dalam pasaran buruh yang ketat mula dirasai.
Pasaran buruh yang ketat terjadi apabila kekosongan kerja banyak, namun bilangan pekerja yang tersedia adalah terhad.
Angka yang dikeluarkan Biro Perangkaan Australia (ABS) pada pagi ini menunjukkan indeks harga upahnya meningkat 1.0% pada suku ketiga daripada suku sebelumnya, dan lebih baik daripada jangkaan kenaikan 0.9%.
Gaji tahunan dilaporkan meningkat kepada 3.1% daripada 2.6%, kadar terpantas pernah dicatatkan sejak suku pertama 2013.
Bagaimanapun, angka ini dilihat masih jauh di bawah pertumbuhan harga pengguna (CPI) sebanyak 7.3%.
 Susulan daripada data tersebut, dolar Aussie gagal memberi reaksi dengan didagangkan sedikit berubah memandnagkan terhadap ketidakpastian lain mempengaruhi pasaran.
Reserve Bank of Australia (RBA) telah mengambil langkah agresif dalam pengetatan dasarnya untuk memerangi inflasi dengan menaikkan kadar sebanyak 275 mata asas sejak Mei.
Bank pusat itu setakat ini dikatakan berpuas hati dengan kenaikan gaji semasa, mengatakan pertumbuhan adalah jauh di bawah kadar 5% berbanding situasi lebih parah di Amerika Syarikat dan UK.
Sungguhpun begitu, RBA kekal berhati-hati memandangkan inflasi yang tinggi boleh berubah menjadi ‘wage-price spiral’* sekiranya tuntutan gaji meningkat terlalu cepat.
*Kenaikan gaji meningkatkan permintaan barang sekali gus menyebabkan harga melonjak. Tapi, apabila harga naik, ia pula akan mendorong untuk peningkatan gaji lebih tinggi, akhirnya wujud lingkaran dalam upah dan inflasi.


Harga Minyak Global Meneruskan Kejatuhan, Sentimen Masih Negatif

Harga minyak mentah global masih belum mendapat sebarang sokongan dari faktor kelemahan US dolar disebabkan lebihan bekalan yang menolak harga komoditi ini ke paras terendah empat bulan lepas pada Rabu. Ditambah lagi dengan jangkaan data stok minyak malam ini yang melebihi jangkaan.
Komoditi hitam masih lagi dibawah tekanan dalam sesi dagangan New York pada Selasa dengan impak negatif datang dari kelemahan citarasa pelabur kepada komoditi ini.
Ahli OPEC telah mengatakan kemungkinan lanjutan dari pemotongan bekalan yang dibuat selepas Jun. Tetapi, terdapat keraguan sama ada ahli bukan OPEC mahu meneruskan perjanjian pemotongan. Hal ini terus menolak harga minyak WTI ke bawah paras $48 setong dnegan Brent di bawah $51 setong.
 Sebelum ini data terbaru dari API merekodkan kenaikan stok sebanyak 4.5 juta tong pada minggu berakhir 17 Mac berbanding jangkaan yang hanya meningkat 2.5 juta.
Data terbaru dari EIA (Energy Information Administration) malam ini akan menjadi perhatian pedagang minyak di mana peningkatan melebihi 0.6 juta tong akan menolak inventori kepada rekod tertinggi. Peningkatan data malam ini juga akan mengurangkan keyakinan dalam pasaran minyak global.
Kejatuhan di bawah harga $50 setong akan mencetuskan keraguan yang mendadak, walaupun masih ada potensi peralihan harga ke atas semula. Pengurangan dalam data di bawah jangkaan pasaran juga berkemungkinan melonjakkan harga komoditi ini.


Minggu Ini Merupakan Minggu yang Penting Buat Bank of Japan!

Bank of Japan dijangka akan mengekalkan dasar monetari pada tahap yang stabil pada Khamis dan menegaskan bahawa data inflasi masih belum mencapai sasaran yang telah ditetapkan.
Kebanyakan pegawai BoJ mengatakan bahawa mereka lebih yakin terhadap prospek pemulihan ekonomi memandangkan eksport dan pengeluaran perkilangan semakin meningkat.
Namun begitu, mereka masih kekal bimbang terhadap data harga pengguna dan pertumbuhan dalam beberapa sektor yang dikatakan gagal merangsang inflasi.
 Beberapa syarikat juga dilaporkan masih berhati-hati dalam menaikkan harga barangan disebabkan perbelanjaan pengguna yang lemah.
Pada kajian kadar terkini yang akan berakhir Khamis ini, BoJ dijangka akan mengekalkan sasaran kadar faedah jangka pendek pada bacaan negatif 0.1 peratus.
Pada bulan Januari, data harga pengguna teras meningkat buat kali pertama dalam tempoh lebih setahun. Justeru, ramai penganalisis menjangkakan bahawa inflasi akan menghampiri paras 1 peratus pada akhir tahun ini berikutan pemulihan kos minyak mentah dan kenaikan harga import disebabkan kelemahan Yen.
Peningkatan Pelantar Minyak di AS Sekali Lagi Mengganggu Ketenangan Pasaran Minyak Mentah Global!


Ini Paras Tertinggi USD/JPY Pernah Capai Sejak 1998!

US dolar berjaya meneruskan lagi pengukuhan pada minggu ini membuatkan ia berjaya mencatatkan paras tertinggi terbaru berbanding Yen, memecah rekod tertinggi harga sejak tahun 1998.
Pelabur positif menjangka Federal Reserve (Fed) bakal meneruskan lagi kenaikan kadar faedah yang agresif buat kali ketiganya sebanyak 75 mata pada mesyuarat FOMC pada 22 september untuk mengawal inflasi yang berada pada paras yang masih tinggi.
Tumpuan pada sesi New York semalam terarah kepada terbitan data tinjauan ISM bagi sektor perkhidmatan di Amerika Syarikat (AS) bagi bulan Ogos yang lebih kukuh berbanding daripada jangkaan yang akan mengucup, turut menjadi pencetus untuk pengukuhan semula US dolar yang bergerak suram pada pembukaan dagangan awal minggu.
Sementara mata wang Yen Jepun pula yang terus menerima tekanan hingga susut ke paras yang lebih rendah apabila Bank of Japan (BOJ) komited untuk mengekalkan kadar faedah yang rendah.
Gabenor BOJ Haruhiko Kuroda baru-baru ini menyatakan keperluan untuk mengekalkan dasar yang sangat longgar, dengan alasan bahawa faktor luaran yang mendorong inflasi domestik lebih tinggi akan mula berkurangan tahun depan.
Memerhatikan pergerakan harga pada carta pasangan mata wang USD/JPY, harga telah menunjukkan lonjakan bertenaga pada dagangan Selasa semalam sehingga mencapai paras ketinggian terbaru di sesi New York sekitar 143.00 mencipta rekod paling tinggi dicapai untuk tempoh 24 tahun.
Kejutan terus dipamerkan harga apabila momentum lonjakan tersebut diteruskan pada hari ini (Rabu) sehingga paras tertinggi dicapai setakat sesi Eropah mencecah 144.300.
 Sejak dagangan minggu lalu lagi, harga masih kekal bergerak di atas paras sokongan Moving Average 50 (MA50) pada rangka masa 1 jam di carta USD/JPY dengan pergerakan trend bullish bersambung sehingga ke minggu ini.
Sekiranya peningkatan harga tersebut masih lagi dikekalkan, berkemungkinan harga boleh mencapai sehingga ketinggian sekitar 147.00, yang merupakan zon rintangan pada dagangan Ogos 1998.
Namun jika berlaku penurunan harga semula, paras 139.300 yang merupakan paras rintangan sebelum ini, berkemungkinan akan dijangka menjadi paras sokongan terbaru buat harga selepas penurunan melepasi zon 140.500.
Dan jika harga masih kekal meneruskan penyusutan yang lebih rendah, zon sekitar 137.00 pula dilihat akan menjadi sasaran untuk diuji sebelum pelabur menilai isyarat untuk perubahan trend harga semula.
Lihat gambar carta harga pasangan USD/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis GOLD – Emas Meningkat Selepas Reaksi Data Inflasi AS Diterbitkan

Dagangan emas memberi isyarat untuk meningkat lebih tinggi selepas persoalan berkenaan inflasi Amerika Syarikat (AS) terjawab pada sesi New York semalam.
Bacaan inflasi tahunan AS melonjak lagi ke paras tertinggi terbaru 40 tahun ke paras 8.5% berbanding 7.9% sebelum ini.
Faktor ini telah memacu kenaikan nilai emas dalam pasaran semalam ekoran tarikan pelabur terhadap emas mula meningkat semula sebagai aset yang dikategorikan kalis inflasi.
Pada carta harga XAU/USD yang mengukur nilai emas berbanding US dolar, dapat diperhatikan harga terus mendaki lebih tinggi dari paras sokongan 1950.00 yang telah berjaya ditembusi pada kenaikan sebelum ini.
Walaupun US dolar juga mengukuh dengan jangkaan untuk Federal Reserve (Fed) meneruskan langkah pengetatan dasarnya selepas menilai lonjakan kadar inflasi, namun emas tetap berjaya membuat kenaikan.
Keniakan harga mencapai paras ketinggian pada 1978.00 sebelum susut dan berlegar pada zon 1970.00 sehingga dagangan bersambung pada hari ini.
 Kenaikan lebih tinggi akan dijangkakan buat emas untuk menuju ke paras tumpuan seterusnya pada 2000.00 dan mencatatkan paras ketinggian terbaru 5 minggu.
Namun jika corak kenaikan harga gagal dikekalkan, penurunan semula harga emas di bawah paras sokongan MA50 dan paras 1950.00, akan menjadi petunjuk awal untuk penurunan lanjut harga.
Sasaran untuk penurunan harga emas adalah menuju paras sokongan pada 1900.00 yang turut menjadi tumpuan pada dagangan Mac lalu.
Sentimen pasaran semasa akan terus dipantau dan data-data ekonomi penting akan terus diteliti pelabur untuk menilai pergerakan semasa buat emas.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


5 Berita Data Ekonomi Penting Tumpuan Pasaran Minggu Ini (9-13 Ogos 2021)

Berikut merupakan sebahagian data-data ekonomi penting yang akan menjadi tumpuan pasaran sepanjang minggu ini.
Sentimen Ekonomi Jerman Tinjauan ZEW (Selasa 5.00 Petang): Data tinjauan ini akan memberi gambaran awal terhadap tahap kesihatan ekonomi di Eropah khususnya di Jerman sebagai ekonomi terbesar. Jangkaan angka bacaan yang menurun bakal menjejaskan prestasi pergerakan Euro di awal minggu.
Data Inflasi Jerman (Rabu 2.00 Petang): Bacaan akhir bagi indeks harga pengguna di Jerman dijangka untuk diterbitkan tidak berubah seperti bacaan awal pada 0.9%. Kadar inflasi di Jerman menunjukkan trend menaik sejak bacaan pada Mei.
 Data Inflasi AS (Rabu 8.30 Malam): Menjadi tumpuan bank pusat, data inflasi Amerika Syarikat untuk bulan Julai diramalkan catat penurunan berikutan terkesan oleh peningkatan penularan Covid-19 pada gelombang terbaru. Kadar inflasi yang menurun akan memberi kesan penyusutan nilai US dolar dalam pasaran.
Data Keluaran Dalam Negara Kasar UK (Khamis 2.00 Petang): Bacaan awal bagi pertumbuhan KDNK UK untuk suku kedua tahun ini akan bakal memacu pergerakan Pound pada minggu ini. Ramalan peningkatan pada angka bacaan akan menambahkan keyakinan terhadap pelabur selepas langkah pembukaan semula ekonomi UK bulan lalu.
Data Indeks Harga Pengeluar AS (Khamis 8.30 Malam): Turut memberi petunjuk terhadap kadar inflasi dan perbelanjaan pengguna di AS, terbitan data indeks harga pengeluar akan diberi tumpuan. Bacaan untuk bulan Julai dijangka sedikit susut kepada 0.6% berbanding 1.0% bacaan sebelumnya.


Pergerakan USD/JPY Buatkan Pelabur Kusut?

Data jualan runcit Amerika Syarikat (AS) untuk bulan Jun yang akan diterbitkan pada sesi New York bakal mendorong penurunan nilai US dolar ekoran jangkaan bacaan data yang lebih lemah.
Sentimen bercampur-campur pasaran menyebabkan pergerakan tidak menentu harga khususnya buat matawang safe-haven yang membuatkan dagangan lebih mencabar untuk para pelabur.
Diperhatikan pergerakan harga pada carta pasangan matawang safe-haven USD/JPY pada dagangan Rabu telah pamerkan penurunan harian lebih 60 pips.
Keputusan mesyuarat polisi bank pusat Jepun (BOJ) semalam dilihat tidak memberi reaksi ketara terhadap Yen, sebaliknya Yen lebih dipacu oleh sentimen pasaran semasa.
Namun, pelabur juga ingin melihat matawang manakah lebih mendominasi di antara US dolar dan Yen apabila perubahan sentimen terjadi.
Secara teknikal, harga pada carta USD/JPY yang membuat penurunan semalam sekadar menguji zon support yang diuji pada Jumaat lalu sekitar paras 106.700.
 Namun harga telah menunjukkan kenaikan semula dan mendatar sehingga bersambung ke sesi Asia pagi ini di bawah paras 107.000.
Sesi Eropah melihatkan harga cuba membuat kenaikan lebih tinggi dari paras tersebut dan menguji paras halangan Moving Average 50 (MA50) pada rangka masa 1 jam pergerakan harga.
Kenaikan harga lebih tinggi bakal menuju zon SBR (support become resistance) 107.400 sebelum kenaikan yang diteruskan akan menguji zon resistance pada 108.00.
Sebaliknya jika membuat penurunan, zon support 106.700 akan diuji semula sebelum penurunan lebih rendah dijangkakan mencecah sehingga paras 106.00.
Lihat gambar carta pasangan matawang USD/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


USD Ke Paras Terendah Berbanding Euro Dan Yen Ekoran Prospek Pemotongan Kadar Faedah A.S.

Dolar New Zeland (NZD) pada sesi pasaran Asia hari ini mula menunjukkan pengukuhan susulan data imbangan dagangan yang dikeluarkan mencatatkan bacaan yang positif. Lebihan dagangan berkembang kepada 264 juta dolar untuk bulan Mei 2019 berbanding 199 juta dolar pada bulan yang sama tahun lalu.
Angka tersebut juga adalah lebih tinggi berbanding 200 juta dolar lebihan dagangan jangkaan pasaran. Kadar eksport melonjak 8.5% unjuran tahun ke tahun sementara kadar import meningkat kepada 7.6%.
Penutup sesi pasaran Asia hari ini menyaksikan sentimen pasaran kembali berada dalam suasana yang berisiko menjelang pertemuan antara Presiden Donald Trump dan Xi Jinping pada sidang kemuncak G-20 akhir minggu ini.
 Sementara itu Dolar AS jatuh ke paras tiga bulan terendah berbanding Euro dan turun ke paras paling lemah berbanding Yen sejak awal Januari susulan prospek pelonggaran monetari oleh Federal Reserve.
Yen mendapat manfaat daripada kebimbangan pasaran mengenai ketegangan Amerika Syarikat dan Iran. Tehran berkata hari ini bahawa sekatan A.S. secara kekal menutup laluan diplomasi antara kedua-dua negara.
Dalam perkembangan matawang Pound, matawang ini melonjak pada sesi Eropah, didorong oleh kelemahan USD. Walaubagaimanapun, Pound masih kekal di bawah tekanan ketidaktentuan Brexit, dengan euroskeptik Boris Johnson yang terdepan untuk menjadi pemimpin dan perdana menteri yang akan datang.


Itu Dia! USD Terus Menggila, Habis Matawang Lain Menderita

Dolar Amerika terus menembusi rekod tertinggi baharu dua tahun di tengah-tengah permintaan terhadap safe-haven yang meningkat dan keyakinan pelabur untuk kenaikan kadar faedah agresif oleh Federal Reserve (Fed).
Pada sesi Asia, indeks dolar yang mengukur kekuatan dolar greenback meningkat lebih tinggi menyentuh harga 102.35 berbanding kebanyakan mata wang utama.
Kebimbangan terhadap pertumbuhan ekonomi China meningkat ketika Shanghai terus berada di bawah penutupan Covid-19 hampir sebulan. Ini ditambah lagi dengan ancaman baharu dari penularan wabak itu di Beijing.
Selain itu, ketegangan geopolitik yang meningkat turut mempengaruhi sentimen pasaran selepas Rusia mengumumkan bahawa ia akan menghentikan bekalan gas ke Poland mulai 27 April.
 Dagangan euro susut lebih parah susulan laporan tersebut yang membawanya terjun ke paras terendah terbaharu sejak April 2017 berbanding US dolar.
Sementara mata wang pound pula terperosok ke tahap terlemah sejak Julai 2020 ketika pelabur terus mengurangkan jangkaan untuk pengetatan dasar oleh Bank Pusat England (BOE).
Di sisi lain, dolar Aussie dan kiwi turut didagangkan lemah dengan pelabur kini menantikan penerbitan data inflasi Australia pada sesi Asia yang bakal menentukan sama ada Bank Pusat Australia (RBA) akan meneruskan rancangannya untuk menaikkan kadar faedah tahun ini.
Dolar Kanada yang pada mulanya meningkat, merosot semula berikutan pengukuhan US dolar yang mendorongnya kembali ke paras terendah hampir satu bulan.


Mampukah Kenaikan Harga EUR/USD Atasi Ketinggian Dicapai Minggu Lalu?

Matawang Euro terus mengekalkan pengukuhan selepas data PMI pembuatan dan perkhidmatan di zon Eropah untuk bulan Jun menunjukkan peningkatan mengatasi angka ramalan.
Data yang diterbitkan pada sesi Eropah semalam bermula dengan Perancis, Jerman dan keseluruhan zon Eropah yang meningkat itu, semakin menunjukkan pemulihan buat ekonomi Eropah selepas terjejas akibat pandemik sebelum ini.
Faktor positif tersebut telah menyokong pengukuhan Euro berbanding US dolar dengan kenaikan harian dicatatkan sekitar 110 pips pada carta EUR/USD.
Kenaikan harga itu juga turut didorong oleh penyusutan nilai matawang US dolar susulan sentimen pasaran kembali pulih setelah dikejutkan dengan kenyataan kontroversi Penasihat Perdagangan White House Peter Navarro pada sesi Asia semalam.
Harga pada mulanya yang turun ke paras 1.12340 kemudian kembali menyambung semula rentak kenaikan harga pada Isnin sehingga ke paras 1.30000 di sesi Eropah. Bersambung pada sesi New York harga meneruskan lonjakan sehingga ke paras ketinggian sekitar 1.13500.
Paras ketinggian tersebut menjadi rintangan harga pada dagangan minggu lalu yang merupakan zon SBR (support become resistance). Harga kembali membuat penurunan di penghujung sesi New York dan menutup dagangan lebih rendah di atas paras 1.13000.
 Pergerakan harga pada Rabu perlahan sejak sesi Asia di sekitar paras 1.13100 sementara pasaran menantikan data iklim perniagaan ifo Jerman di sesi Eropah.
Kenaikan harga akan kembali menguji paras ketinggian 1.13500 sebelum kenaikan yang diteruskan bakal menguji zon resistance pada 1.14000.
Namun jika harga membuat penurunan lebih rendah di bawah paras 1.13000, paras sokongan Moving Average 50 (MA50) akan diuji pada pergerakan harga di timeframe H1 untuk isyarat awal perubahan trend.
Penurunan lebih rendah akan menguji zon RBS (resistance become support) sekitar 1.12500 sebelum ke zon support pada 1.12000.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Benarkah Peningkatan Data dari China Melemahkan Aussie?

Aussie melemah dalam sesi Eropah hari ini berikutan data harga pengguna dan pengeluar China menunjukkan peningkatan melebihi ramalan.
AUD/USD didagang menurun pada 0.05%, manakala USD/JPY meningkat 0.38%.
AUD/USD, 30 min
USD/JPY, 30 minit
China melaporkan harga pengguna meningkat sebanyak 0.1 peratus pada bulan November, sementara harga pengeluar meningkat 3.3 peratus.
Terdahulu di Australia, data pinjaman perumahan bagi Oktober menunjukkan penurunan berbanding bulan sebelum ini.
 Dalam sesi Eropah juga, US Dollar Index yang melawan 6 matawang utama kali terakhir dinilai pada 101.22.
Semalaman, US Dollar meneruskan peningkatan selepas data tuntutan pengangguran awal dilapor positif.
Euro juga kekal melemah selepas ECB mengumumkan program pembelian asset lanjutan untuk tambahan 9 bulan lagi.
EUR/USD, 30 minit
Sepatutnya program tersebut tamat Mac 2017, namun ECB dilaporkan menambah pembelian aset bersih pada kadar bulanan sebanyak 60 billion Euro sehingga akhir Disember 2017. Bank pusat tersebut juga sedia menambah tempoh berkenaan jika dirasakan perlu.
ECB juga mengekalkan kadar faedah tidak berubah pada rekod rendah iaitu sifar peratus, sejajar dengan ramalan.
Nilai Ringgit Boleh Kembali Mencecah RM4.10 Hingga RM4.20 Berbanding US Dolar : Pengerusi CIMB Bank


Minggu Ini Merupakan Minggu yang Tertekan Buat Dagangan USD

Matawang gergasi meneruskan junaman pada Jumaat selama hampir seminggu gara-gara ketegangan geopolitik seterusnya menggalakkan permintaan bagi matawang Yen sebagai salah satu asset safe-haven.
US Dollar Index yang mengukur kekuatan US Dollar didagang stabil dalam sesi ini pada 100.560, namun turun hampir 0.6 peratus sepanjang minggu ini.
Presiden Donald Trump juga berkata pada Khamis bahawa isu Korea Utara akan dipantau dengan teliti memandangkan China telah mengeluarkan gesaan untuk lebih berhati-hati terhadap spekulasi bahawa Pyongyang mungkin akan melancarkan ujian nuklear keenam dalam masa terdekat.
US Dollar meningkat sebanyak 0.6 peratus berbanding won Korea yang kini dinilai pada 1,136.5.
 Menurut Kaneo Ogino, pengarah firma penyelidikan pertukaran wang asing global di Tokyo menjangkakan bahawa pasaran tidak akan bergerak banyak hari ini memandangkan kebanyakan pelabur memilih untuk menjual Dollar dalam jangka masa pendek sementara menunggu cetusan yang akan datang.
US Dollar meningkat sebanyak 0.1 peratus kepada 109.17 Yen namun telah turun hampir 1.7 peratus untuk minggu ini.
Liquidity pasaran juga agak ‘menipis’ hari ini memandangkan cuti umum sempena Good Friday yang menjadi amalan di kebanyakan dunia.
Dalam sesi ini juga, Euro melonjak sebanyak 0.1 peratus kepada $1,0617 walaupun kebimbangan terhadap keputusan pilihan raya di Perancis masih banyak mempengaruhi sentimen.
Bom Terkuat Dunia (MOAB) Dilepaskan Ke Wilayah Persembunyian ISIS Di Afghanistan


GBP/USD ‘Bearish’ Semula? Trader Kena Baca Ini Kalau Tak Nak ‘Terciduk’

Sementara pelabur memantau perkembangan di UK untuk berwaspada terhadap pergerakan mata wang Pound minggu ini, US dolar terlebih dahulu mencuri perhatian dengan pengukuhan semula dipaparkan di sesi New York semalam.
Apa yang mencuit raja mata wang itu hingga mengamuk semula dalam pasaran?
Komen bernada hawkish yang dikeluarkan oleh beberapa ahli Federal Reserve (Fed) telah menjadi tumpuan di awal minggu ini untuk meredakan semula jangkaan langkah memperlahankan pengetatan dasar sebelum ini.
Selain itu, situasi di China semakin parah setelah ketegangan berkaitan penularan Covid-19 semakin memuncak dan kemudiannya telah mencetuskan tindakan protes oleh rakyat negara tersebut yang berlarutan beberapa hari.
Sentimen pasaran risk-off kembali memberi kelebihan kepada mata wang safe-haven termasuk US dolar.

Carta harga pasangan mata wang GBP/USD gagal untuk menyambung corak bullish minggu lalu selepas berakhir mendatar di penghujung minggu.
Situasi yang mula berubah di awal minggu ini menyaksikan harga telah membuat penurunan sekitar 170 pips setelah pada awalnya menguji paras rintangan pada 1.21000.
 Setelah penurunan mencecah ke paras 1.19400 di penghujung sesi New York, harga melantun semula menyambung dagangan di sesi Asia pagi ini (Selasa) menguji zon tumpuan 1.2000.
Namun, harga dilihat masih berada di bawah paras halangan Moving Average 50 (MA50) pada rangka masa 1 jam di carta GBP/USD memberi indikasi corak penurunan berkemungkinan bakal diteruskan.
Sekiranya penurunan diteruskan semula melepasi paras sokongan semasa pada 1.19400, harga dijangka untuk menuju ke zon 1.18000 yang menjadi tumpuan diuji beberapa kali sebelum ini.
Penurunan lanjut melepasi zon penting itu akan mendorong harga ke sekitar 1.16000 pula.
Tapi, seandainya harga membuat kenaikan semula lebih tinggi melepasi zon 1.2000, rintangan semalam pada 1.21000 akan menjadi sasaran untuk diuji sekali lagi.
Melepasi rintangan itu barulah harga dijangka untuk catatkan paras ketinggian terbaru 3 bulan untuk meneruskan pergerakan trend bullish.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Ulasan News Besar Penetapan Polisi Monetari Bank Pusat Australia

Bank pusat Australia (RBA) mengekalkan polisi monetari dengan kadar faedah di paras 1.50% pada Selasa yang sejajar dengan jangkaan pasaran.
Gabenor Philip Lowe dalam kenyataannya sebentar tadi menyatakan, keadaan ekonomi global semakin baik. Pasaran buruh juga semakin kukuh di atas tren pertumbuhannya. Pertumbuhan China meningkat sedikit yang disokong oleh perbelanjaan dalam infrastruktur dan pembinaan hartanah.
Harga komoditi secara umumnya meningkat sejak akhir-akhir ini walaupun perdagangan Australia dijangka akan susut dalam tempoh akan datang. Inflasi utama telah jatuh baru-baru ini berikutan kejatuhan harga minyak mentah.
Bank pusat menjangka ekonomi Australia akan berkembang di sekitar 3% beberapa tahun akan datang. Satu faktor ketidaktentuan kepada ekonomi adalah penggunaan domestik di mana jualan runcit telah meningkat tetapi pertumbuhan gaji adalah perlahan, di samping paras hutang isirumah yang tinggi. Perkara ini dijangka akan mengekang perbelanjaan oleh penduduk di Australia.
 Bank pusat Australia menegaskan pertumbuhan kadar gaji yang kekal rendah dan dijangka akan berterusan ketika ini.
Data inflasi sejak akhir-akhir ini adalah sejajar dengan jangkaan bank pusat. Inflasi CPI dan inflasi teras bergerak sedikit di bawah sasaran 2%, di mana bank pusat meramalkan inflasi akan naik secara beransur-ansur dengan ekonomi yang semakin mengukuh.
Kebimbangan RBA masih terarah kepada pengukuhan Aussie Dolar yang menyebabkan kadar tukaran meningkat. Ia dijangka akan memberi tekanan kepada harga dalam ekonomi. Tambah Lowe, kenaikan nilai Aussie boleh menyebabkan aktiviti ekonomi yang perlahan dan pergerakan inflasi yang rendah daripada jangkaan bank piusat.
Sektor perumahan dilihat akan kekal kukuh di masa akan datang, di mana pembuat polisi sekali lagi mengatakan “peningkatan dalam hutang isirumah mengatasi pertumbuhan pendapatan isirumah”.
Akhir sekali, RBA menegaskan kadar faedah rendah akan terus menyokong ekonomi Australia dan RBA yakin dengan mengekalkan polisi monetari adalah konsisten dengan pengukuhan pertumbuhan ekonomi dan mencapai sasaran inflasi di masa hadapan.


Sentimen Pasaran Pulih, Minyak Brent dan WTI Melonjak!

Niaga minyak mentah naik pada awal sesi dagangan hari ini apabila keyakinan terhadap lanjutan perjanjian pemotongan minyak mentah semakin mempengaruhi sentimen, sekali gus menghantar penanda aras utama bagi pasaran ini ke dalam dagangan melonjak.
Dalam sesi ini, Brent mentah naik 12 sen kepada $52.63 dan mengalami pendakian bagi minggu kedua berturut-turut dengan kenaikan sebanyak 3.5 peratus.
Minyak mentah AS meningkat sebanyak 14 sen kepada $49.49 setong iaitu harga penutup tertinggi yang dicapai sejak 26 April. Kontrak ini juga menuju peningkatan mingguan sebanyak 3.4 peratus.
Harga minyak terperangkap di dalam sesi dagangan yang agak sempit dalam beberapa minggu kebelakangan ini disebabkan peningkatan pengeluaran minyak mentah dari AS yang secara tidak langsung melemahkan usaha OPEC dan pengeluar utama yang lain, termasuk Russia.
 Namun, pasaran ketika ini semakin meningkatkan keyakinan bahawa OPEC dan beberapa pengeluar utama yang lain akan melanjutkan usaha untuk mengurangkan pengeluaran sebanyak hampir 1.8 juta tong sehari Mac 2018.
Justeru, bagi memuktamadkan keputusan terbabit, pemimpin-pemimpin OPEC dijangka akan bertemu di Vienna bagi membuat keputusan mengenai dasar pengeluaran tersebut.
Rosneft iaitu pengeluar minyak terbesar di Russia juga memberitahu pemberita di Berlin pada Khamis bahawa meraka sedia untuk menyertai perjanjian terbabit bagi mengurangkan pengeluaran minyak dan menyeimbangkan semula pasaran.
Kemana Hala Tuju US Dollar Selepas Menjunam 5 Hari Berturut-Turut?


ECB Hawkish Atau Dovish? Lihat Jangkaan Pergerakan Carta EUR/USD

Menjadi tumpuan pada sesi Eropah pada Khamis semalam, keputusan mesyuarat bank pusat Eropah telah mempengaruhi pergerakan mata wang Euro menuju dagangan penghujung minggu.
European Central Bank (ECB) mengekalkan kadar faedah tidak berubah pada 0.0% dan juga mengekalkan program pembelian bon kecemasan pada kadar €1.85 trilion sehingga sekurang-kurangnya Mac 2022, namun akan meneruskan pada ‘kadar lebih perlahan’.
Situasi ini dinilai tidaklah begitu positif oleh penganalisis pasaran disebabkan walaupun kadar pembelian bon tersebut dikurangkan, tetapi akan memanjangkan pelaksanaan program ini untuk tempoh lebih lama.
Sementara itu, momentum pengukuhan US dolar mula pudar menuju penghujung minggu susulan kejatuhan semula hasil perbendaharaan 10-tahun Amerika Syarikat (AS) ke paras 1.30%.

Pada carta harga pasangan mata wang EUR/USD, paras penting 1.18000 masih berjaya menyokong harga daripada susut lebih rendah.
Selepas kenaikan harga menguji paras halangan Moving Average 50 (MA50) pada rangka masa 1 jam dan mencapai ketinggian sekitar 1.18400, harga susut menuju paras 1.18000 susulan reaksi terhadap keputusan mesyuarat ECB.
 Namun penurunan lebih rendah tidak berjaya diteruskan sebaliknya harga pantul semula membuat kenaikan sebelum menutup dagangan lebih perlahan di penghujung sesi New York di sekitar paras 1.18240.
Dengan keputusan mesyuarat ECB yang dilihat lebih dovish, harga berkemungkinan akan membuat cubaan penurunan untuk melepasi support 1.18000 sebelum menutup dagangan minggu ini.
Penurunan lebih rendah bakal menuju ke paras sokongan 1.17000 pada dagangan yang bersambung pada minggu berikutnya sekiranya US dolar berjaya mengukuh semula mengambil kesempatan terhadap tekanan Euro.
Sebaliknya jika paras 1.18000 berjaya menyokong kenaikan semula harga, melepasi halangan MA50 akan memberi isyarat awal perubahan trend bullish.
Kenaikan harga bakal menuju semula ke paras 1.19000 untuk menguji zon rintangan tersebut yang dicapai pada kenaikan sehingga penghujung minggu lalu.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Inflasi UK Tak Turun, Hutang Pula Dah Lepas 100% Dari GDP!

Inflasi UK kembali mengecewakan Bank of England (BOE) dengan angka yang kekal tinggi daripada jangkaan pada bulan Mei.
Data terbaru dari Pejabat Perangkaan Kebangsaan (ONS) melaporkan bahawa indeks harga pengguna (CPI) UK tidak berubah pada 8.7% tahun ke tahun pada bulan lepas seperti yang dicatatkan pada bulan sebelumnya.
Bagaimanapun, ia meleset daripada jangkaan pasaran untuk menurun lebih rendah kepada 8.4%.
Inflasi teras (tidak termasuk makanan dan tenaga) pula tanpa dijangka meningkat kepada 7.1% tahun ke tahun daripada 6.8%.
 Hal ini sekali gus kembali memberi tekanan buat Bank of England (BOE) yang terus bergelut dalam memerangi inflasi dengan menaikkan kadar faedah.
Pelabur kini menguatkan jangkaan untuk kenaikan 25 mata asas dalam kadar faedah pada mesyuarat polisi BOE esok (Khamis).
Sementara itu dalam laporan berasingan, ONS mendedahkan bahawa hutang kerajaan meningkat melebihi 100% daripada keluaran dalam negara kasar (KDNK) buat kali pertama sejak 1961.
Hutang bersih sektor awam, tidak termasuk bank yang dikawal oleh kerajaan, mencecah 2.567 trilion pound ($3.28 trilion), bersamaan dengan 100.1% daripada keluaran dalam negara kasar.
Anda juga boleh mengintai peluang-peluang yang disajikan oleh INTRADAY melalui program komuniti, pendaftaran akaun trading dan bermacam-macam lagi. Untuk info lanjut, KLIK DI SINI.


Ini 2 Faktor Yang Boleh Dorong USD/CAD Teruskan Kenaikan Lebih Tinggi

Kenapa penganalisis pasaran menjangkakan bahawa harga pada carta pasangan mata wang USD/CAD bakal membuat kenaikan semula?
Terdapat 2 faktor yang dilihat bakal mempengaruhi situasi tersebut.
Pertama, jangkaan untuk pengukuhan semula US dolar setelah isyarat awal pada sesi New York semalam, berkemungkinan tumpuan pelabur sudah mula terarah kembali kepada langkah pengetatan dasar monetari oleh Federal Reserve (Fed).
Kedua, risiko untuk penyusutan nilai dolar Kanada yang dipengaruhi oleh pasaran minyak mentah disebabkan komoditi tersebut merupakan eksport utama Kanada.
Berdasarkan laporan terbaru, penurunan pada harga minyak dalam pasaran ketika tindakan Presiden AS Joe Biden yang ingin menurunkan kos bahan api dilihat telah mula menjadi perhatian para pelabur.
Oleh itu, pergerakan harga pada carta pasangan mata wang USD/CAD pada sesi Asia pagi ini kembali memaparkan kenaikan semula menunjukkan dolar Kanada bergerak lemah berbanding US dolar.
Sebelum ini, harga dilihat menunjukkan penyusutan sejak dagangan awal minggu dibuka menuju sehingga ke zon sokongan harga sekitar 1.29000 selepas kenaikan harga pada penghujung minggu lalu telah mencapai ketinggian sekitar 1.30800.
 Berkemungkinan trend bullish harga dagangan minggu sebelum ini akan bersambung semula selepas kenaikan harga dilihat kembali semula melepasi halangan Moving Average 50 (MA50) pada rangka masa 1 jam di carta USD/CAD.
Sekiranya kenaikan harga diteruskan di atas paras 1.30000, harga berpotensi untuk mengatasi ketinggian pada minggu lalu untuk menguji zon rintangan 1.31000.
Melepasi kenaikan di atas paras 1.31000 akan merekodkan paras tertinggi terbaru 2 tahun setelah turut mengatasi ketinggian dicapai pada bulan lalu.
Namun, waspada sekiranya harga terus menjunam lebih rendah menuju ke penghujung minggu ini dengan paras sokongan 1.29000 bakal menjadi tumpuan diuji sekali lagi.
Penurunan lebih rendah di bawah zon 1.29000 akan memberi petunjuk untuk pergerakan bearish harga dengan sasaran kejatuhan harga boleh mencecah sehingga sekitar 1.27300 atau lebih rendah pada zon 1.26000.
Lihat gambar carta harga pasangan USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


USD Undur Diri Sebagai Raja Mata wang

Sentimen pasaran yang bertambah baik meletakkan US dolar kekal didagangkan lebih rendah berbanding pesaing utamanya.
Ini turut menyaksikan kehijauan menghiasi pasaran saham global yang menandakan pelabur mengetepikan seketika kebimbangan terhadap kemelesetan susulan laporan pendapatan korporat Amerika Syarikat yang lebih baik daripada jangkaan.
Walaupun begitu, pelabur perlu berwaspada memandangkan jangkaan untuk kenaikan kadar faedah oleh Federal Reserve (Fed) masih tidak berubah dan menyokong US dolar.
Beralih kepada mata wang Eropah, pound masih mengekalkan keuntungan yang diraih pada awal minggu walaupun mencatat sedikit penyusutan pada hari Selasa.
 Terdahulu pada sesi Eropah, terdapat laporan menyatakan bahawa Bank of England (BOE) mungkin menangguhkan program jualan bon sehingga minggu depan.
Menjadi tumpuan pelabur mata wang pound hari ini adalah penerbitan data inflasi UK yang akan disiarkan pada sesi Eropah yang dijangka akan mencatatkan sedikit peningkatan pada September daripada bulan sebelumnya.
Sementara itu, euro kekal didagangkan lebih tinggi di tengah-tengah jangkaan bahawa Bank Pusat Eropah (ECB) bakal mengambil langkah besar sekali lagi dalam menaikkan kadar faedahnya pada mesyuarat akan datang.
Di sisi lain, dolar Aussie dan New Zealand turut memanfaatkan sentimen positif dalam pasaran, selain dolar kiwi turut disokong oleh data inflasi New Zealand yang lebih kukuh pada suku ketiga.


Dua Pergerakan Berbeza Dari 2 Matawang Ini Dalam Sesi Asia

US Dollar meningkat berbanding Yen dan Aussie pada awal sesi Asia hari ini berikutan ucapan Yellen minggu lepas konsisten dengan jangkaan sebelum ini. Kenaikan kadar bergantung kepada keadaan ekonomi yang kuat.
USD/JPY meningkat 0.17%, sementara AUD/USD merosot 0.16%.
USD/JPY, 1 Jam
AUD/USD, I jam
Di Australia, data jualan rumah baru Housing Industry Association (HIA) menunjukkan peningkatan dari angka sebelum ini.
 US Dollar Index kali terakhir dinilai pada 95.48. pelabur kini menumpukan perhatian kepada data NFP yang akan dikeluarkan minggu ini.
Minggu lalu, US Dollar mengalami peningkatan mendadak berikutan komen agresif dari 2 orang pegawai Fed yang membayangkan kenaikan kadar seawal bulan depan.
Pada Jumaat lepas, Yellen berkata, jangkaan kenaikan kadar menguat beberapa bulan belakangan ini disebabkan oleh peningkatan dalam pasaran buruh dan pertumbuhan ekonomi yang kukuh.
Berdasarkan Fed Rate Monitor Tool, jangkaan kenaikan kadar pada bulan September meningkat sehingga 33%.
Sudah tandakan event penting bagi minggu ini ke dalam kalendar anda? Klik disini!


Ekonomi China Masih Kekurangan Momentum

Sebentar tadi data Caixin China services purchasing managers index (PMI) dikeluarkan yang mencatatkan bacaan 52.4 yang meningkat daripada 52.0 pada bulan sebelum. Manakala jangkaan penganalisis pula ialah 52.5
Data ini adalah hasil daripada tinjauan yang diambil dari 400 purchasing manager tentang keadaan perniagaan dalam syarikat mereka yang melibatkan pekerjaan, tempahan baru, harga, penghantaran dan inventori. Data di atas 50 menunjukkan keadaan yang baik dan sebaliknya di bawah 50.
 Zhengsheng seorang penganalisi ekonomi di CEBM Group mengatakan secara keseluruhan ekonomi berkembang pada bulan Oktober pada kadar yang kukuh. Mungkin juga hal ini akan berterusan dalam tempoh suku keempat ini. Tetapi adalah penting polisi yang menyokong diteruskan kerana kurangnya momentum pertumbuhan dalam ekonomi China.
Pertumbuhan ekonomi China masih stabil pada kadar 6.7%. Pun begitu, pertumbuhan dijangka sederhana kerana ekonomi China sedang berada dalam transisi ekonomi eksport kepada perkhidmatan.